::: WARAYSIGII SOMALITALK EE XILDHIBAAN :::\nSOMALITALK - LONDON, UK\nWAREYSI DHEER OO AAN LA YEELANAY "XILDHIBAN"\nWaa wareysi aan la yeelanay Kaaliyaha Xoghayaha Arrimaha Dibedda ahna wakiilka Golaha wadatashiga Soomaaliyeed\nSomaliTalk.com | London, UK\nWaxaa inoo suurtagashay in aan wareysi la yeelano Kaaliyaha Xoghayaha Arrimaha Dibedda ahna wakiilka Golaha wadatashiga Soomaaliyeed MD. C/casiis Cali Ibrahim "Xildhiban", wareysigii aan la yeelanayna wuxuu u dhacay sidatan:-\nSomalitalk: Sidee u aragtaa booqashada Col. Dahir Riyaale iyo wafdiga uu hogaaminaayo ku joogaan magaaladan London?\nXildhiban: Bismillaahi Raxmaani Raxiim, joogitaanka wafdigan wax badan kama badaleyso sheegashooyinkii horay u jiray ee ahaa in ay ka go'een Soomaaliya inteeda kale, hadaba walaal runtu waxay tahay wax laga xishoodo olollaha gooni isu taaga ee soconaya, isla markaana International community og yihiin lagama maarmaanimada midnimada iyo wadajirka jamhuuriyadda Soomaaliya, sidaas darteed iyadoo la dhowrayo danta iyo maslaxadda guud ee shacbiga Soomaaliyeed waxaan qabaa in walaalahayo wax ka badalaan fekerka gooni isu taaga ay olollaha balaaran ugu jiraan.\nSomalitalk: Maxaad ku diideysaan haddiiba ay ku adkeysanayaan in ay ka go'een Soomaaliya inteeda kale, maxaase kaga xumaanaya koofurta Soomaaliya?\nXildhiban: Waxaan filayaa in ay tani ka duwan tahay diidmo la diido xaalad laguu soo jeediyo maxaa yeelay waxa laga hadlayaa waa ilaalinta wixii ka haray xuduudihii uu gumeystaha u qeybiyay dhulweynihii Soomaaliya, hadaba diidmadeenu waa waajib muqadas ah gudashadeeduna saaran tahay muwaadin kasta oo Soomaaliyeed, taariikhda ummadaha adduunkana waa wax ku cusub dal uu burburay heykalkiisii dowladnimo in ay siyaasiyiin yari yiraahdaan waa go'nay sidaasna nagu aqoonsada haddii aad tihiin International Community, ujeedada ka dambeysana tahay in ay shacbiga ku qaldaan barnaamijkan siyaasadeed si loo qariyo gefefkii ay wax ka geysteen, xilligii uu jiray maamulkii ay ka tirsanaan jireen ee dalka.\nSomalitalk: Soow taasi macnaheedu ma ahan in aad dooneysan sii socoshada dhibaatada Soomaaliya mar haddii saadaasha shirka dib-u-heshiinta aysan rajada laga qabaa aysan sidaa u sii wanaagsaneyn?\nXildhiban: Waxaan filayaa dhibaatada ka taagan Soomaaliya guud ahaan in aysan aheyn mid bilaabatay maanta, hadaba walaal ogoobey in maalinta ay haboonaato in si dhab ah loo wajaho dhibaatada jirta xalku iman doono, waxaan hubaa in xallinta mushkiladda Soomaaliya aan si dhab ah weli loo wajihin mar haddii xalaaddu taagan tahay halkii ay taagneyd ka hor 1991kii iyo ka daran, dhinaca kale waxaan hubaa haddii walaaheen Soomaaliyeed ka qeyb gali lahaayeen dib-u-heshiin ka dhacda gayiga Soomaaliya in ay soo degdegi laheyd heshiis la gaaro, maadaama ay qeyb ka yihiin dhibaatada xalka loo doonayo.\nDuqii hore ee magaalada Berbera Cabdala Xaaji Cali Axmed ayaa arrin lagu deg degay ku tilmaamay eedeynta ka soo yeertay mas'uuliyiin ka tirsan maamulka Somaliland ee dusha looga saaray Dawladda Ku Meel Gaarka Ah ee Somalia iyo Maamul Gobaleedka Punt Land Masuuliyadda Weerarkii ka dhacay inta u dhaxaysa Hargaysa iyo Berbera isla markaana lagu dilay haweeneey u shaqaynaysay Hay’ad Samafal, Guji....\nSomalitalk: Sideed u aragtaan eedeymaha wasiir ka tirsan Somaliland oo sheegaya in ay ka dambeeyeen xubno ka yimid Muqdisha dilkii dhawaan la dilay haweeney Kenyan ah laguna dhaawacay nin dhalashadiisu tahay Germany inta u dhaxeeysa magaalooyinka Berbera iyo Hargeysa?\nXildhiban: Walaahi ma ahan markii ugu horreysay ee mas'uuliyiin ka tirsan maamulka gobollada waqooyi u jeediyaan eedeymo Soomaalida inteeda kale, sida dilalkii ugu dambeeyay ee ka dhaca, gaar ahaan dilkii lagu dilay magaalada Sheekh macalimiin u dhashay dalka Ingiriiska iyo gargaare caafimaad oo iyadna u dhalatay dalka Talyaaniga oo sida la og yahay ay ku sheegeen in dadkii dilkaa geystay laga soo diray gobollada waqooyi bari ee Soomaaliya dadna loo qabqabtay, dadkaas oo aan ilaa iyo maanta la horkeenin caddaaladda, soow ku tusinmeyso uun barnaamij la doonayo in lagu marin habaabiyo International Community iyo Soomaalida guud ahaan, hadaba waxaan mas'uuliyiintaas ka codsaneynaa in ay ka fiirsadaan eedeymahaan aan loo meel dayin ee ay maalin walba saxaafadda ugu been sheegayaan, uguna gafayaan walaalahood kale ee Soomaaliyeed.\nSomalitalk: Sideed u aragtaan sii socoshada shirka daba dheeraaday ee weli ka socda dalka Kenya?\nXildhiban: Waxaan mar kale ku celineynaa taageerada aan u heyno Soomaaliya oo noqota nabad, shirka soconaya uu noqdo mid guuleysta, hadaba walaal waxaan guud ahaan Soomaalida ku dhiiri galineynaa in ay si wadajir ah ugu howl galaan waajibaadka qaran ee saaran iyo xalinta khilaafaadka aan wax macno ah sameyneyn marka laga reebo daadashada dhiiga walaalaha Soomaaliyeed ee weli soconaya.\nSomalitalk: Sideed u aragtaan soo noqnoqoshada dagaalada weli ka soconaya guud ahaan Soomaaliya gaar ahaan dagaalkii ugu dambeeyay ee ka dhacaya magaalada Xeraale ee gobolka Galguduud?\nXildhiban: Marka hore waxaan ka xunnahay dagaalada weli ka soconaya Soomaaliya, gaar ahaan kuwa ka soconaya magaalooyin ay ka mid tahay Xeraale, isla markaana ka tacsiyadeeyneynaa dhiiga walaalaha Soomaaliyeed ee u daadanaya macna la'aanta, hadaba waxaan mar kale ugu baaqeynaa kana codsaneynaa qeybaha uu u dhaxeeyo dagaalkaasi in ay u joojiyaan si shuruud la'aan ah, khilaafka jira ku xalliyaan wadahal, dhiiga wiilasha la daadinayana loo hibeeyo sidii loo suurtagalin lahaa dhisme qaran Soomaaliyeed, ileyn dhiiga daadanayaa u daadan mayo ilaalinta sharafta iyo qarannimada Soomaalyieed.\nHalkan ka eeg baaqyadii Xildhibaan\nSomalitalk: Wax badan waxaad soo saarteen baaqyo nabadeed oo aad Soomaalida ugu baaqeysaan, hadaba ma is leedahay in ay wax ka hirgaleen baaqyadiina xambaarsan nabadda, maxaase sabab u ah dagaaladan soo noqnoqnaya?\nXildhiban: Walaal waa runtaa, mar haddii ay yihiin dadka dhibaatoonaya dadkeena Soomaaliyeed waxaan u aragnaa baaqyada aan soo saarno kuwo aan qeyb kaga noqoneyno gudashada waajibka damiiriga ah ee ina saaran gudashadiisa ayna tahay arrin muqadas in aan Soomaalida guud ahaan ugu baaqno nabadgalyo ka dhacda dhulkeenii hooyo, waxaan filayaa in dagaalada dhaca si fudud isaga dhacaan, taas ayaana sabab u ah dagaalada soo noqnoqda ee ka dhaca dalka Soomaaliya, ha ahaadeen kuwo siyaasadeed iyo kuwo beeleedba.\nSomalitalk: Sideed u aragtaan dhismiha Golaha Abaabulka Qaranka ee dhawaan lagaga dhawaaqay magaalada Jowhar ee gobolka Shabeelada Dhexe ee dalka Soomaaliya?\nXildhiban: Waxaan horey u sheegnay tirada ururada ka jiraa dalka in ay kor u dhaafayaan in ay kor u dhaafayaan 100, taasina aysan wax badan ku kordhineyn geedi u socodka loogu jiro nabad ka aslaaxda Soomaaliya, hadaba ururadan oo aan laheyn ajendayaal siyaasadeed oo lagu dooran karo, iima muuqaneyso in ay wax macna ah sameynayaan koox kasta oo ka soo caroota shirarka dib-u-heshiisiinta ururo kale oo ay sameystaan, bal dib ugu noqo dhismayaashii golayaasha A. Golihii Badbaadada qaranka, B. Golaha SRRC, C. G8 iyo ka dib dhismaha Golaha Samatabixinta Qaranka iyo Golaha Abaabulka Qaranka gaar ahaan 3da ugu dambeeysa oo dhismeen intii lagu guda jiray shirka hadda Soconaya, hadana qaarkood kala qeybsameen ama kala qeybsan yihiin.\nSomalitalk: Hadaba maxaad kula talineysaa guud ahaan ururada ama golayaasha ka jira Soomaaliya?\nXildhiban: Taladeenu waxay tahay in ay isu tanasulaan una tanasulaan dadkooda Soomaaliyeed ee dhibaatoonaya kana haray bulshada caalamka dhinac kasta kuna dadaalaan sidoo mar kale loo soo celin lahaa sharaftii uu lahaa qarankeenii ay sababta u noqdeen burburkiisa iyo dib u dhaca ku yimid dalka iyo dalka Soomaaliyeed.\nSomalitalk: Waa maxay sababaha dhabta ah ee hortaagan dhismaha qaran Soomaaliyeed oo soo cesha amarkii iyo kala dambeyntii cirka lagu laalay?\nXildhiban: Nasiibdarro waxaan qabaa in Soomaalidu noqotay kuwo ay qaranimadu kaga qiimo badan tahay qabiilka, taas ayaana ah sababta ugu horreysa ee mushkiladda ku noqotay dhisme qaran Soomaaliyeed oo la helaa, waxaanse jeclaan lahaa in guud ahaan Soomaalidu ogaato in aan qabiil waligii qaran noqoneyn, qof kasta oo Soomaali ah ee doonayana in uu wanaag dadkiisa horseed ugu noqo aan lagu qiimeyn heybta uu ka soo jeedo ee ay tahay in lagu qadariyo waxqabadkiisa iyo kartida uu u leeyahay gudashada waajibaadka qaran ee uu doonayo in uu qabto.\nSomalitalk: Sideed u aragtaan doorka beesha caalamka (International Community) ee xallinta mushkiladda Soomaaliya, mase bixiyaan taageeradii uu shacbiga Soomaaliyeed ka sugayay?\nXildhiban: Wax badan ayaan ugu baaqeynay International Community in ay shacbigeena la soo gaaraan kaalmo dhinacyo badan leh oo isugu jirta mid aadannimo iyo taageero dhinac walba leh, hadaba waxaan aniga oo ka faa'iideysanaya fursadan mar kale ku celinayaa in ay shacbigeena u fidiyaan wax kasta oo sahli kara dib u heshiisiin buuxda oo la gaaro, gacanna nagu siiyaan sidii loo soo nooleyn lahaa adeegyada lagama maarmaanka u ah u adeega shacbigeena.\nSomalitalk: Maadaama aad wax uga olaleysid sidii Soomaaliya loo nabadeyn lahaa loona heli lahaa dowlad Soomaaliyeed ma is leedahay Soomaalida dareenkaa wadaninimo weli uma bislaan?\nXildhiban: Tan iyo inta ay ka suurtagaleyso Soomaalida oo heshiisaa isla markaana yeelataa dowlad waa wadeynaa dadaalka aan ku jirno, iyadoon ujeedadeenu aheyn in aan wax gaar ahi kaga dooneyno walaalahaya Soomaaliyeed, hadaba waxaan qabaa in biseyl iyo maskax caafimaad qabtaa oo kaliya ay suurtagalin karto in Soomaaliya ay noqoto nabad dowladna hesho.\nSomalitalk: Gabagabadii maxaad ugu baaqeysaa ummadda Soomaaliyeed?\nXildhiban: Waxaan idiinkaga mahadcelinayaa waqtiga dheer ee aad u hurteen sidii loo suurta galin lahaa wareysigan aad ila yeelaneysaan maanta, intaas ka dib walaal, waxaan guud ahaan shacbi-weynaha Soomaaliyeed meel kasta oo uu jooga uga baaqayaa joojinta colaadaha baahay ee soconaya, Hadaba una howl galaan heshiis kama dambeys ah oo la gaaro, taas oo kama dambeystii salhi doonta midnimo qaran oo la helo. Ugu dambayntii aniga oo ka faa'iideysanaya fursadan qiimaha badan waxaan tacsi u dirayaa guud ahaan ummadda Soomaaliyeed, gaar ahaan ehelladii iyo qaraabadii ay ka geeriyootay xubin ka tirsan Fanaaniintii qaranka ee hobollada Waaberi Marxuumad Xaliima Khaliif Cumar ''Magool'', waxaanan Ilaahay ugu baryeeynaa in uu siiyo naxariistii Janno.\nSomali Unity for Peace and Justice\nC/casiis Cali Ibrahim "Xildhiban" oo hadda ku sugan magaalada London, UK, waxaa toos loogala xiriiri karaa emailka: xildhiban@hotmail.com\nWaxaa wareystay Somalitalk.com\nFaafin: SomaliTalk.com | London, UK | March 22, 2004


Uhuru Kenyatta oo ku guuleystay Doorashada Madaxweynaha Kenya |\nUhuru Kenyatta oo ku guuleystay Doorashada Madaxweynaha Kenya\nKenya (estvlive) 12/08/2017\nGuddiga Doorashada Kenya ayaa qadar yar kahor ku dhawaaqay natiijada kama danbeysta ah ee doorashadii Madaxweynaha Kenya.\nUhuru Kenyata ayaa ku guuleystay in ka badan 54% cododka murashaxiinta Madaxweynaha isagoona helay codod ka badan sideed milyan [8.203.290].\nMadaxweynaha Kenyatta iyo kuxigeenkiisa Ruto oo goobta soo gaaray daqiiqado kahor intaan natiijada lagu dhawaaqin ayaa u mahadnaqay dhamaan dadka codka siiyay iyo waliba dadkii lasoo shaqeeyey\nWuxuu sheegay Uhuru inuu sii wadi doono shaqada uu u hayey shacabka iyo dalka Kenya, wuxuuna sidoo kale u mahadnaqay Guddiga Doorashada hawshii wanaagsaneyd oo ay qabteen.\nGuddiga doorashada ayaa horey u sheegay inay qaadan doonto muddo 7 maalmood ah inay ku dhawaaqaan natiijada, balse goâ€™aansaday in ay sadex maalmood kadib codbixinta ay soo afjaraan tirinta cododka iyo waliba xaqiijinteeda.\nKahor intaan natiijada looga dhawaaqin xarunta guddiga doorashada ku shaqeenayeen ee Bomas ayey halkaasi isaga tageen murashaxiinta xisbiga mucaaridka ugu weyn ee NASA oo uu hogaamiyo Raila Odinga oo natiijada qaadacay intaanba lagu dhawaaqin.\nRaila Odinga oo shaki geliyey in cododka si xalaal ah loo tiririyey, qaadacay natiijada guddiga ku dhawaaqeen.\nHase yeeshee waxaan weli la ogeyn inay dacwad dhanka maxkamada ah gudbin doonaan xisbiga Mucaaridka ee NASA oo iyagu sheegay in la jabsaday serverka ay isticmaalayeen guddiga doorashada sidaana wax looga bedalay cododka tirinteeda.\nKooxaha korjoogayaasha ah ee Beesha Caalamka ka socda oo ay ku jiraan Midowga Afrika, Midowga Yurub, IGAD iyo kuwa kale oo badan ayaa sheegay in doorashada ay si macquul ah u dhacday isla markaana aysan arag wax musuq maasuq weyn ah, walow dooda ay ka taagan tahay arrinta tirinta cododka.\nKenyatta ayaa ugu baaqay kooxda laga guuleystay ee Raila Odinga inay aqbalaan natiijada diyaarna u yihiin inay wada shaqeeyaan oo ay wadahadal wax walba ku dhameeyaan si loogu adeego wadanka.\nâ€œâ€¦.Doorashooyinka waa yimaadaan waana dhamaadaan, balse waxaan marna dhamaan doonin dalkeena Kenya, aan ka shaqeeno Nabada, uma baahnin xiisad iyo mushkilad uu dalkeena galo, dhamaan ummada reer Kenya wadahadla oogacmaha is aqbasada dhamaanteen walaalo ayaanu nahay, aanu si wadajir ah aan horey ugu soconoâ€¦.â€ ayuu hadalkiisa kusoo gaba gabeeyey Madaxweynaha marka labaad doorashada ku guuleystay Uhuru Kenyatta


Madax ahow ama mucaarad ahow middan lagaa yeeli maayo | Hadalsame Media\nHome Arrimaha Caalamka Madax ahow ama mucaarad ahow middan lagaa yeeli maayo\nMadax ahow ama mucaarad ahow middan lagaa yeeli maayo\n(Hadalsame) 26 Dis 2020 – Waxaa beryahan socda doodo ku saabsan in nidaamka hadda jira laga dhadhaminayo inuusan daacad ka ahayn inuu awoodda u wareejiyo si daacad ah, taasoo kaliya ku iman karta agaasinka doorasho xor ah oo madax bannaan, sida ay qabaan mucaaradka iyo taageerayaashoodu.\nAnigu ma hubo inuu jiro ujeed sidaa u mutaxan, balse si kastaba waxaa waajib ah in aan lagu fikirin wax kasta oo keeni kara in nidaamka laga aamin boxo, la noco, la dhibsado ama loo arko mid qof leeyahay ama ku danaysanayo.\nYeelkeede, waxaa jirta arrin kale oo ay tahay in shan farood lagu fiiqo, waa sheekada kale ee foowdada iidheh u samaynaysa sida hebel baa meel hebla qabsaday, hebel baa ciidan meel ku xaraystay iyo reer hebel baa sidaa damacsan.\nDowladnimadu ma aha wax cid gaar ah waajib ka saaran yahay, tan kale marka aad diiddan tahay nidaam xumo waa inaad adigu nidaam wanaaj muujisaaye ma aha inaad wax dowlad ka khaldan adiga oo diidaya aad ku dhaqaaqdo wax kasii daran waxa markaa taagan, waayo taasi horay ayay noosoo martay oo waa cashar aan soo barannay. Looma baahna ”kud ka guur qanje u guur.”\nRagga ay maanta taladu ka go’do lafteeda waxaad mooddaa inay xaaladda si kasta ah u cakirayaan, balse waa inaan ogaannaa in aanu qofna kaa yeelaynin ”anigaa ciyaaraya anigaana garsooraya ciyaarta”, tan kale, sumcadda dalka iyo dib u soo noolayntiisa caawin mayso xaaladdan taagan (political stagnation), marka ragga ay taladu ka go’do waa inay is dhaameelka daayaan oo ay bahasha ur u bixiyaan oo haddii aysan dalka wax ku kordhin karin aysan wax u dhimin.\nPrevious article”Miyaa nala siray?” – Shacabka UK oo shaki ka muujiyey sida ay madaxda Midowga Yurub usoo wada dhoweeyeen heshiiska (Arag fal-celinta madaxda EU)\nNext articleWar lagu farxo oo usoo yeeraya Soomaalida rajada ka leh in Maraykanka loo qaado


Maalqabeenka Dugsiga Sare ee Idle – Khiyaamo&Hack – Talooyin Cheats Android\nMaalqabeenka Dugsiga Sare ee Idle – Khiyaamo&Hack\nWaxaa qoray Editor | Sebtembar 29, 2021\nWeligaa ma ku riyootay inaad maamulato dugsi?\nMarkaa waa waqtigii lagu noqon lahaa dugsiga! U diyaargarow inaad maamusho nolol maalmeedka dugsiga ee ardaydaada!\nKa marag furo aqoontooda korodhka iyo buundooyinka imtixaanku way fiicnaanayaan markaad cusboonaysiiso xiisadahaaga. Shaqaalayso macalimiinta ugu fiican si aad wax u barato si hufan ishana ugu hayso ardaydaada’ fayoobid!\nSida dugsigaagu u korayo, waxaad dhisi doontaa fasallo badan, baro maadooyin kala duwan, oo ay dhigtaan arday badan. Dugsigaagu wuu socon doonaa xataa adiga oo aanad ciyaarin, markaa waxaad sii wadi doontaa inaad hesho lacag caddaan ah xitaa markaad offline tahay!\nILE SCHOOL SARE TYCOON\n– Noqo maamulaha dugsiga oo maamul dugsi sare!\n– Maamul ardaydaada markay raacayaan baska dugsiga, ka qayb gal xiisadaha, oo booqo maqaaxida\n– Ka faa'iidayso maalgelinta lacagta si aad kor ugu qaaddo sumcaddaada oo aad u noqoto hodan!\n– Dhis jiliddaada milyaneer ee aan shaqayn!\n– Kor u qaad qalabka dugsigaaga si loo kordhiyo buundooyinka imtixaankaaga!\n– Ku kordhi lacagtaada khadka tooska ah ama khadka tooska ah ciyaartan maalqabeenada ah!\nHaddii aad jeceshahay ciyaaraha dugsiga sare, Markaa Idle High School Tycoon waa jileeyaha ciyaarta tycoon saxda ah si kor loogu qaado hal-abuurkaaga. Hesho lacag caddaan ah si aad u horumariso fasalladaada oo aad u sameyso isbedel dhan oo dugsigaaga ah. Bar maadooyinka aad jeceshahay: xisaabta, fiisigiska, kimistari, taariikhda, iyo juqraafiga. Diyaar ma u tahay inaad bilowdo nolosha sheekadaada dugsiga sare? Horumari fasalladaada, shaqada guriga u dhiibo oo diyaari imtixaanada, ciyaar sidoo kale offline. Noqo maal-qabeen run ah oo aan shaqayn oo u diyaargarow isbedel dhammaystiran oo dugsigaaga ah: dugsigaaga cusboonaysii oo lacag badan samee.\nTani maaha sida ciyaaraha kale ee dugsiga sare ee shaqo la'aanta ah, jileeyaha dugsiga sare wuxuu ku siin doonaa fursad aad ku maamusho macalimiinta iyo ardayda oo aad dib u xasuusato maalmaha nolosha dugsiga, Si degdeg ah lacag caddaan ah ugu kasbato ciyaartan xiisaha badan ee jilitaanka caajiska ah. Ku noqoshada dugsiga waligeed kuma fududayn ciyaartan dugsiga sare. Noolow sheekadaada dugsiga sare, Isticmaal faa'iidadaada shaqo-la'aanta ah si aad si buuxda u hagaajisid dugsigaaga sare, wax soo saar leh oo lacag badan samee! Ku kordhi farxadda ardaygaaga ciyaartan aan shaqayn adiga oo maareynaya nolol maalmeedkooda dugsiga, ha ku nastaan maqaaxiyaha, cun sandwich ama donut. Waxaad sidoo kale jeclaan doontaa inaad ku soo laabato dugsiga ciyaartan caajiska ah ee xiisaha badan.\nMa waxaad noqon doontaa maalqabeen run ah oo aan shaqayn jiliyaha dugsiga sare ee madadaalada leh? Ciyaartan jilitaanka ee tycoon waxay kugu celin doontaa dugsiga, laakiin markan waxaad noqon doontaa qofka maamula dugsiga sidii adigoo maamule ah. Hubi in ardaydaadu aad u yaqaaniin maadooyin badan, sida xisaabta, fiisigiska, kimistari, iyo taariikhda. Samee lacag badan xitaa marka aad offline tahay si aad u noqoto dugsi sare oo milyaneer ah, maalqabeen aan shaqayn.\nMa ogtahay in ay sidoo kale maqaaxi ku taal Idle High School? Maamul ardaydaada sidoo kale inta lagu jiro nasashada oo u ogolow inay haystaan donut ama sandwich, intaad lacag badan kasbanayso oo aad farxada ardayda kordhiso. Horay ma u heshay lacag caddaan ah? Kadib bilow mashruucaaga is-beddelka, balaadhi fasalada cusub iyo kuwa jira, kuna soo dhawoow ardayda ciyaartan dugisga sare ee maalqabeenka ah ee aan shaqayn. Ma noqon doontaa maamule wanaagsan? Ku caddee adiga oo hubiya in ardaydaadu ay fasalada soo xaadiraan, shaqaaleysiinta macalimiinta ugu fiican, iyo inbadan oo jidka aad ku noqon karto maalqabeen maalqabeen ah jilitaanka ciyaarta aan shaqayn ee aad jeclaan doonto.\nDiyaar ma u tahay inaad noqoto maalqabeen maalqabeen ah ciyaartan shaqo la'aanta ah ee kugu celinaysa dugsiga? Bilow hadda beddelka dugsigaaga dakhliga faa'iidada leh ee faa'iido darrada ah si aad u sameyso mashruuc dib u habeyn ah oo aad u ballaariso fasallo badan. Ma jiro ciyaar kale oo maalqabeenno ah oo aad jeceshahay sida dugsiga sare ee aan shaqayn!\nShuruudaha iyo Shuruudaha:\nQeybta: Khiyaamo iyo Hack ama Talooyin Calaamadaha: CheatsHack, High, Iidle, Dugsiga, Tycoon\n← Ilaalada kaadhka: Deck Building Roguelike Card Game Khiyaamada&Hack Duel School Infinite: Sexy Super Power Anime Game Cheats&Hack →


Dunoon Jura Wayside Vetch Mug\nItem: Dunoon Mug: Jura Wayside Vetch (7.1 oz.)\nMug Style: Jura\nCapacity: 7.1 ounces\nDunoon Mug Pink Sweet Pea Mug (11.1 Oz)\nDunoon Bute Beau Jardin Poppies Mug\nDunoon Bute Beau Jardin Sunflowers Mug\nDunoon Jura Wayside Poppy Mug\nDunoon Mug - How to Garden Mug 11.1 Oz.\nDunoon Cairngorm Scattered Flowers Blue Mug


Booliiska Talyaaniga oo ku guulaystay inay gacanta ku dhigaaan Hub Kale oo qaarkood yihiin Gantaallo+Sawirro | Dalka Times - News and Politics\nHome LOCAL Booliiska Talyaaniga oo ku guulaystay inay gacanta ku dhigaaan Hub Kale oo...\nBooliiska Talyaaniga oo ku guulaystay inay gacanta ku dhigaaan Hub Kale oo qaarkood yihiin Gantaallo+Sawirro\nBoliska Talyaaniga ayaa sheegay inay baaritaano ku heleen Gantaalladda Lidka Diyaaradaha, Boobayaasha Fudud iyo Qalabka laga tuuro Gantaalladda.\nHadal ka soo baxay Boliska dalkaasi ayaa lagu sheegay in hubkaasi la soo qabtay, xilli baaritaan lagu hayey Kooxaha Xag-jirka Naasiyiinta cusub ee Midigta Fog ee deggan magaalladda Turin ee dalkaasi, iyadoo hubkaasi laga helay Murashax ka tirsan Xisbiga Fashiistaha ee Forza Nuova Party.\nHubka la soo qabtay ayaa waxaa ka mid ahaa Qoriga Boobaha ee lagu magacaabo Scorpion, 306 qoryaha fudud, 20 Baynaat iyo 800 xabbo ee rasaas kala duwan.\nWaxaa kaloo la qabtay Gantaalladda Mantra Super 530 F Missiles ee lagu farsameeyo dalka Faransiiska, balse ay lahaayeen Ciiddanka dalka Qatar iyo qoryaha darandooriga u dhaca oo casri ah (The latest generation automatic assault rifles”.\nWaxaa kaloo Hawlgalkaasi lagu soo qabtay Gantaalka Lidka diyaaradaha oo ay Ciiddanka dalka Qatar lahaayeen, iyadoo hubka la qabtay dhamaantooda asal ahaan lagu soo farsameeyey dalalka Maraykanka, Jarmalka iyo Awstariya.\nDhinaca kale, Boliska Talyaaaniga waxay sheegeen inay soo xireen 3 Eedeysane oo kala ahaa: Muwaadin u dhashay dalka Switzerland oo lagu magacaabo Michele Aloise Monti oo 42-jir ah iyo Nin Talyaani oo lagu magacaabo Michele Aloise Monti oo 51-jir iyo Fabio Del Bergiolo oo 60-jir ah, horeyna u ahaa Sarkaal ka tirsan Qeybta Canshuuraha Talyaaniga, xubinna ka ah Xisbiga Midigta Fog ee Forza Nuova Party.\nXiritaanka Eedeysanayaashaasi waxa uu qeyb ka ahaa Hawlgalka Boliska Talyaaniga ee ka dhanka ah Xag-jirayaasha Dagaalka ee loo yaqaano inay ku biireen Maleeshiyadda taageersanm Raashiya ee ka dagaalama gudaha dalka Yukrayn.\nHadal-qoraal oo ay Kooxda Xag-jirka ee Xisbiga Cusub ee Forza Nuova Party shalay soo saareen waxay iska fogeeyeen inay Eedeysanayaasha la soo qabtay iyo Murashixii hore ka tirsan yihiin Xisbigooda.\nSi kastaba ha ahaatee, Wasiirka Midigta Fog ee Arrimaha Gudaha ee dalka Talyaaniga, Matiyo Salivini kama uusan hadlin Hawlgalka lagu soo qbtay Hubka iyo xubnaha ka tirsan Xisbiga Cusub ee Forza Nuova Party ee ka midka ah Xisbiyadda Midigta Fog ee Talyaaniga.


Cabsi laga qabo weerraro ka dhaca Afrika - BBC News Somali\nCabsi laga qabo weerraro ka dhaca Afrika\nWaxaa sare u kacday cabsida laga qabo weerraro ay kooxaha mayalka adag ee Islaamiga ah ay ku qaadaan taageerayaasha kubadda cagta ee wadammada Afrika, Inta ay socdaan ciyaaraha adduunka.\nHabeenkii Talaadada ugu yaraan 21 qof ayaa lagu dilay weerar bambaano oo ka dhacay waqooyiga Nigeria, xilli ay daawanayeen ciyaar ka tirsaneyd koobka adduunka.\nLabada koox ee ugu waa weyn kooxaha lagu tiriyo argagixisada ee qaarada Afrika – ee Boko Xaraam iyo al-Shabaab – ayaa waxa ay ka digeen weerraro noocaas ah, iyagoo ku tilmaamay ciyaaraha in ay yihiin kuwo ka soo horjeeda diinta Islaamka.\nSida ay sheegayaan dad goobjoogayaal ah, qof ismiidaamiyay oo watay mooto saddex lugood ah oo laga soo buuxiyay walxaha qarxa, ayaa habeenkii talaadada ku dilay 21 qof gobolka Yobe ee waqooyi bari ee dalka Nigeria.\nDadka ay waxyeelada soo gaartay ayaa waxa ay daawanayeen ciyaartii dhexmartay Brazil iyo Mexico.\nIlaa iyo haatan ma ay jirto koox sheegatay in ay ka dambeysay weerarka.\nHasayeeshee waxaa laga yaabaa in weerraradan ay yihiin kuwii ugu dambeeyay liis dheer oo weerraro ah oo ay kooxaha mayalka adag ee Islaamiga ah ka geystaan goobaha lagu daawado ciyaaraha.\nIn dadka ay isugu yimaadaan goobo fagaare ah oo ay ku daawadaan ciyaaraha adduunka ayaa waxaa laga mamnuucay qeybo ka mid ah waddanka Nigeria, oo ay ka mid tahay Yobe, sababtoo ah cabsi galin ka soo baxaysay kooxda Boko Xaraam awgeed.\nWadammada Bariga Afrika ayaa sidoo kale ku jira heegan sare oo ku aadan weerraro ay macquul tahay in ay soo qaado kooxda Soomaaliya ee lala xiriiriyo ururka Alqaacidah ee al-Shabaab, inta ay socdaan ciyaaraha adduunka.\nAl-Shabaab ayaa mas’uul ka aheyd weerarkii bambaano ee ugu khasaaraha badnaa ee lagu qaado goob lagu daawado ciyaaraha kubada cagta, weerarkaas oo ay ka geysteen caasimadda Uganda ee Kampala, ciyaartii finalka ee koobka adduunka ee 2010-kii.\nIsla sanadkaasi, kooxda al-Shabaab ayaa ugu goodisay dadka xiiseeya kubadda cagta ee ku nool Soomaaliya in haddii la qabto iyagoo daawanaya ciyaaraha adduunka la garaaci doono.\nAl-Shabaab waa ay sii waday qaabkaasi ay kaga soo horjeedo ciyaaraha ilaa laga gaaray 2011-kii markaa oo ay gebi ahaanba ka mamnuucday ciyaaraha kubadda cagta goobaha ay maamusho.\nCiyaaraha kubadda cagta ayaa si weyn looga xiiseeyaa qaarada Afrika.\nQaar badan oo ka mid ah dadka xiiseeyana iskama ay bixin karaan kharashaadka qalabka guryaha la soo dhigto ee laga daawado ciyaaraha, oo waxa ay dadka isugu tagaan fagaare lagu daawado ciyaaraha caalamiga ah, meelaha qaarna lacago yar ayaa lagu galaa goobahaasi.\nBalse taageerayaasha kubadda cagta oo kaliya ma ahan dadka la beegsado.\n2012-kii, madaxii Guddiga Olambikada ee Soomaaliya iyo madaxii kubadda cagta ayaa ka mid ahaa 8 qof oo lagu dilay weerar bambaano oo ka dhacay magaalada Muqdisho.


Guddoomiyaha Golaha Shacabka Mursal oo hambalyo ku aaddan sanad guuradii 51-aad ee kasoo wareegatay aas-aaskii Ciidanka Asluubta Soomaaliyeed u diray. | Dayniiile.com-Latest news from around the world\nHome Warkii Guddoomiyaha Golaha Shacabka Mursal oo hambalyo ku aaddan sanad guuradii 51-aad ee...\nGuddoomiyaha Golaha Shacabka Mursal oo hambalyo ku aaddan sanad guuradii 51-aad ee kasoo wareegatay aas-aaskii Ciidanka Asluubta Soomaaliyeed u diray.\nGuddoomiyaha Golaha Shacabka ee Baarlamaanka Federaalka Soomaaliya Maxamed Mursal Sheekh Cabdiraxmaan ayaa hambalyo ku aaddan sanad guuradii 51-aad ee kasoo wareegatay aas-aaskii Ciidanka Asluubta Soomaaliyeed u diray sarreeyayaasha, saraakiisha,saraakiil xigeenadda,Alifleyda iyo dableyda Ciidanka Asluubta Soomaaliyeed.\nGuddoomiyaha Golaha Shacabka ayaa sheegay in ciidanka asluubta Soomaaliyeed ay door weyn ku leeyihiin amniga iyo xasilinta guud ahaan Dalka, isagoo guud ahaan ciidanka Asluubta Soomaaliyeed iyo hogaankooda u rajeeyay horumar.\nSidoo kale Wasiirka Caddaalada XFS Soomaaliya, Cabduqadir Maxamed Nuur ayaa isna hambalyo ku saabsan sanad guurada 51 aad aas aaskooda u diray ciidanka asluubta Soomaaliyeed.\nCiidanka Asluubta Soomaaliyeed ayaa Maanta u dabaal degaya sanad guuradii 51-aad ee kasoo wareegatay Markii la aas-aaskay Ciidanka, waxaana Munaasabad loo dhigi lahaa loo baajiyay sababo la xiriira Cudurka halista ah COVID-19.\nPrevious articleWeerar lagu laayay arday Bas saarneed oo ka dhacay gobolka Tigray..\nNext articleGuddoomiyaha Baarlamaanka Carabta oo Qeylo dhaan ka muujiyay Rabshadihii Muqdisho ka dhacay maalmo ka hor..


Ciidammada Israa’iil Oo Dhaawacay Wiil Astaan U Noqday Kacdoonka Falastiiniyiinta Gaza – somalilandtoday.com\nCiidammada Israa’iil Oo Dhaawacay Wiil Astaan U Noqday Kacdoonka Falastiiniyiinta Gaza\n(SLT-Qaza)-Wiilkan 22 jir ah oo lagu magacaabo Caaid Abu Amro ayaa dhawaan sawirkiisa astaan u noqday kacdoonka Gaza kadib markii ay bulshada si weyn ugu faafiyeen baraha internetka.\nFalastiiniyiinta ku nool Gaza ayaa bishii march ee sanadkan bilaabay kacdoon ay ku doonayaan inay dib ugu noqdaan dhulka ay Israel ka boobtay isla markaana uga soo horjeedaan xayiraada Israil ku heyso dhulka Marinka Gaza.\nTan iyo markii ay bilowdeen banaanbaxyada ay Falastiiniyiinta qabtaan maalin walba oo Jimce iyo Isniin ah ayaa waxay ciidamada Israel toogasho ku dileen in ka badan 200 Falastiiniyiin ah oo ay ku jiraan caruur, suxufiyiin iyo Hawlwadeenada caafimaadka.\nCaaid Abu Amro ayaa kamid noqday kumanaan kun ee ku dhaawacmay mudaharaadka ka socda Gaza ayaa la sheegay in isniintii lasoo dhaafay ay rasaasta uga dhacday lugaha, isagoo sheegay inuu diyaar u yahay inuu u dhinto dhulkiisa.\n(SLT-Qaahira)-Maxkamadda Rayidka ee ugu sarraysa dalka Masar waxay taageertay xukun hore loogu riday 12 xubnood oo...


SAWIRRO: Hanti Ka Badan Afar Milyan Oo Dollar Oo Ku Gubatay Suuqa Khaliifa Ee Bakaara – Goobjoog News\nGoobjoog News ayaa maanta tirakoob khasaare hantiyeed u taghay mid ka mid ah suuqyada gubtay ee Bakaaro.\nSuuq yaraha Khaliifa waxaa uu ka mid yahay goobaha gubtay, waxaa ku dhex-yaallay shirkado ay ka mid yihiin Hodan Company, Hal-abuur, Al-Xarameyn iyo Al-ixsaan Campany.\nDhismaha Khaliifa waxaa la taagay 2012-kii, waxaa lagu qarash gareeyay ilaa Nus Milyan Dollar, waxaana ku yaallay illaa 85 dukaan sidaasi waxaa Goobjoog News u xaqiijiyay guddoomiyaha suuqa Khaliifa Cabdualhi Maxamed.\nGuddoomiyaha Khaliifa waxaa uu intaa ku daray in suuqa ugu yar hantida taallay lagu qiyaasay illaa $5,000 halka Dukaannada qaarna ay yaalleen hanti dhan $300,000-500,000$.\nDadka dukaamada halkaas ku lahaa ee khasaarahana soo gaaray oo Goobjoog News la hadlay waxaa ka mid ahaa Maam Caasho Sheekh Ibrahim oo sheegtay in ay halkaasu ku weysay $,18000, Caadil Sheekh doon oo ku waayey $40,000, Cabdi Caato $5, 000 iyo qaar kale.\nSuuq-yaraha Khaliifa waxaa ku taallay illaa 15 carwo, 90% dukaannada waxaa ay ahaayeen dhar kuwoo ka ganacsada.\nQiyaas ahaan lacagta ku gubatay waxaa ay ka badan tahay 4 Milyan, dad qaar waxaa ay ka muuqatay in ay ku adag tahay sidii ay mar kale halaas dukaan uga lahaan lahaayeen.\nSuuqa Bakaaro, waa suuqa ugu weyn Soomaaliya, waxaa uu gubtay sanadkan labo(2) jeer, waxaa kaloo uu horay u gubtay sanadihii 1996, 2002, 2007 iyo 2009.\nDukaannada halkaasi u gubtay ma laheen waa insurance ah, qof walba waxaa uu hadda meel ka raadin doonaa lacagtii uu dib ugu dhisi lahaa dukaanka iyo lacag kale oo lagu sharaxo, si wax looga iibsado.\nSawir Qaadis: C/weli Jaamac Barre Iyo Cabdinajiib Daahir Cilmi\nMadaxweynaha Oo Ku Dhawaaqay In Dalka Ka Jirto Musiiibo Qaran


Wasiirka gaashandhigga Turkiga oo ka dhoofay Muqdisho | Radio Hormuud\nQowmiyada Sidama ee dalka Itoobiya oo u halgameysa in ay helaan maamulgobaleed ugaara\nMarkabkii Xoolaha ka Qaaday Somaliland Oo Xoolihii Lagaga Rogay Dekedda Jidda\nSomaliland Oo Ka Biyo Diiday Guddi loo Magacaabey Wada-hadallada Somaliland iyo Soomaaliya\nMadaxweynaha Somaliland Oo Qaabilay Safiirka Cusub Ee Midawga Yurub U Qaabilsan Dalalka Somaliland Iyo Soomaaliya\nPM ABIY IN ASMARA FOR A TWO DAY WORKING VISIT\nWasiirka gaashandhigga Turkiga oo ka dhoofay Muqdisho\nMuqdisho (RH)- Wafdi uu hoggaaminayay wasiirka gaashandhigga dalka Turkiga, Ulusi Akar ayaa galabta ka dhoofay garoonka diyaaradaha Muqdisho ee Aden Cadde, kaddib markii ay u dhamaatay booqasho labo maalin ah qaadatay oo ay ku joogeen Muqdisho.\nWafdiga waxaa sii sagootiyay wasiirka gaashaandhigga Soomaaliya Xasan Cali Maxamed(Amar-dambe) iyo saraakiil kale oo ka tirsan ciidamada xoogga.\nWasiirka gaashandhigga Turkiga, ka hor inta uusan ka dhoofin Muqdisho, waxaa isaga iyo mas’uuliyiin ka tirsan dowladda Soomaaliya ay si wada jir ah xarriga ugua jareen qeybo cusub oo lagu soo kordhiyay xarrunta Tababarada Turki Som ee Muqdisho.\nWafdigan ayaa tan iyo shaley kulamo la lahaa madaxda dowladda iyo saraakiisha ciidamada xoogga, waxanaa inta badan kulamada looga hadlay dib u dhiska ciidamada Soomaaliya illaa inta laga gaarayo 2020-ka, markaasna la gaaro in ciidamada Soomaaliya ay la wareegaan guud ahaan waddanka maadama hadda dowladda aysana ka arrimin qaybo badan.\nUjeedka safarka wafdigan ayaa ah sidii dowladda Turkigu u sii dardargelin lahayd taageerada ay u fidiso Soomaaliya iyo inay qiimeeyaan siyaabaha ay ku sii horumarin karaan taageerada Ciidamada Qalabka sida ee dhinacyada tabobarka iyo qalabaynta.\nMadaxweynaha Soomaaliya, Maxamed Cabdullaahi Farmaajo ayaa kula kulmay aqalka madaxtooyada wasiirka gaashandhigga Turkiga, isagoo uga mahadceliyey kaalinta muhiimka ah ee ay ka qaadanayso dib-u-dhiska Ciidamada Qalabka sida, taasi oo asaas u ah in ciidanka Soomaaliyeed ay si buuxda u xaqiijiyaan ammaanka dalka.\nMadaxweynaha iyo wafdiga ka socday Dowladda Turkiga ayaa ka wada hadlay dadaallada Dowladda Turkiga ee tabobaridda Ciidamada Qalabka sida iyo sidii loo dardargelin lahaa dhisidda iyo kobcinta qaybaha kala duwan ee Ciidamada Qaranka, gaar ahaan kuwa Dhulka, Cirka iyo Badda.\nKolding: Barnaamij shaqo loogu abuurayo haweenka Soomaaliyeed.\nWareysi: Maxaa loo xidhay ururkii Soomaalida ee Kolding?\nFajr 03:02 03:10 03:11 03:00\nShuruq 04:52 05:00 05:01 04:50\nAsr 17:41 17:49 17:50 17:39\nMaghrib 21:40 21:48 21:49 21:38\nIsha 23:22 23:30 23:31 23:20\n'' waa xarfaan waaney dadaalayaan'' Maamulaha dugsiga sare ee…\nMadaxweynaha Somaliland Iyo Weftigii Uu Hoggaaminayey Oo Lagu…\nSomali Food, samosaer og stærke somaliske kvinder\nWiil Soomaali ah oo lagu dilay Galbeedka London\nSomali man granted asylum: 'I’m feeling like somebody who came back to…\nIran gør alvor af trussel - beslaglægger britisk skib med 23 mand ombord\nEkstrem varme i USA - New York i undtagelsestilstand


Dhirta hawada nadiifisa: noocyada ugu wanaagsan | Dib-u-cusboonaysiinta Cagaaran\nJarmal Portillo | 13/04/2022 12:00 | Hoyga Cagaaran\nHawada guryaheena iyo goobaha shaqada waa ka sii daraysaa. Waa hab-nololeedkeenna tan keentay in tirada sii kordheysa ee alaabooyinka kiimikaad lagu farsameeyay guryaheenna ay sii daayaan uruurinta isku-dhisyada organic-ga ah ee kacsan ee waxyeellada u leh caafimaadka. Kuwa ugu badan waa: formaldehyde, trichlorethylene, benzene, xylene, toluene, carbon dioxide iyo ammonia, qaar iyaga ka mid ah oo leh saameyn la xaqiijiyay kansarka. Si wax looga qabto xaaladdan, waxaa jira kala duwanaansho dhirta hawada nadiifisa.\nMaqaalkan waxaan kuugu sheegi doonaa dhirta ugu muhiimsan ee hawada nadiifisa iyo sida ay kaaga faa'iidaysan karaan.\n1 Faa'iidooyinka dhirta ee nadiifiya hawada\n2 dhirta hawada nadiifisa\n2.2 areca timireed\n2.3 carab shabeel\n2.6 ficus adag\n2.7 geed timireedka Shiinaha\n2.8 Jirida Brazil\n2.9 Ingiriisi ivy\n3 Geedka timirta baasaboorka\nFaa'iidooyinka dhirta ee nadiifiya hawada\nDhirtu waxay guriga ku leedahay faa'iidooyin badan. Marka laga soo tago in ay u dhaqmaan sida nadiifiyeyaasha hawada dabiiciga ah xaaladaha qaarkood, sidoo kale waxay yareeyaan qaylada, wanaajiya niyadda waxayna nadiifiyaan deegaanka. Xusuusnow inta lagu jiro photosynthesis, dhirtu waxay ka soo qaadaa kaarboon dioxide deegaanka waxayna u beddeshaa ogsijiin, taas oo lagama maarmaan u ah neefsiga aadanaha.\nQaarkood ayaa ka faa'iido badan kuwa kale marka ay timaado nadiifinta deegaanka iyo sifeynta wasakhowga. NASA waxay samaysay daraasad cilmiyeed dhamaadkii 1980-meeyadii, NASA Daraasada Hawada Nadiifinta, si loo go'aamiyo kuwa ugu waxtarka badan arrintan. Cilmi-baarayaashu waxay sameeyeen liiska 20 dhirta nadiifinta kuwaas oo si gaar ah faa'iido u leh nadiifinta hawada meelaha xiran.\nQoraaga hormoodka ah ee daraasadda, Bill Wolverton, waa saynisyahan Mareykan ah oo ku takhasusay kimistariga, microbiology, biochemistry, iyo injineernimada deegaanka. Waxa uu go'aamiyay in shan ka mid ah dhirtaas ay yihiin kuwa ugu fiican ee la heli karo iyo waxtarka. Liistada ay ku sharaxday Wolverton ee warbaahinta kala duwan ayaa wali sax ah oo xiiso leh, dhirtani waxay ka saari karaan walxaha waxyeelada leh hawada sida formaldehyde, benzene, chili, carbon monoxide ama trichloroethyl.\nWaa mid ka mid ah dhirta ugu nadiifinta badan waana mid ka mid ah kuwa ugu fudud in la ilaaliyo. Gelida warshadan gurigeena waxay yaraynaysaa iskudhisyada organic-ga ah sida formaldehyde, xylene iyo toluene, kuwaas oo waxay waxyeello u geystaan caafimaadka, waxayna sidoo kale waxtar u leedahay ka saarista acetone, trichlorethylene iyo benzene.\nWaxay u dhalatay kaymaha kulaylaha ee Bartamaha iyo Koonfurta Ameerika, waxay u baahan tahay meel leh iftiin aan toos ahayn, inkasta oo ay jeceshahay huurka, haddana marar dhif ah ayaa la waraabiyaa, musqul leh iftiin dabiici ah ayaa ah meel ku habboon geedkan.\nMid ka mid ah dhirta sifaynta hawada ugu fiican guud ahaan. Waxaa lagu yaqaan isticmaalka gudaha. Geedkan timirta ah ayaa si fudud loogu arki karaa qurxinta Fiktooriya iyo filimada xilliyada. Sababta ayaa ah in ay si farxad leh ugu nooshahay gudaha gudaha iyada oo aan loo baahnayn qorrax toos ah. Waxaa dheer, waxaa jira daryeel aad u yar oo loo baahan yahay si loogu hayo xaalad sare. Geedkan timireed waxa uu u dhashay Madagascar. Laakin maanta waa aduunka oo dhan. Las Palmas waxay ku takhasustay saarista formaldehyde, benzene, iyo carbon monoxide (gaar ahaan waxtar haddii qof gurigaaga jooga uu sigaar cabbo).\nWaxaa loo isticmaalaa in lagu nuugo oxides nitrogen iyo formaldehyde. Waa mid ka mid ah dhirta guriga ee ugu adkeysi badan. Loo yaqaan inaan la dumin karin. Waxay u adkaysatay jawiga kulul, qallalan ee qolka, iftiin yar, waraabin la dayacay, sanado aan dib loo dhigin, cayayaanka iyo cudurrada, wax walba.\nWaa tan ugu fudud in la ilaaliyo. Waxay leedahay caleemo dahab ah oo qaabka wadnaha ah waxayna caan ku tahay Waqooyiga Ameerika. Waa geed adag waxay ku noolaan kartaa iftiin hooseeya iyo heerkul qabow, taasoo ka dhigaysa mid ku habboon xafiisyada iyo guryaha marka ay hawada ku sii deyso carbon monoxide iyo formaldehyde. Aad bey u adkeyd oo dhaqso u kortaa. Guriga, waxay door bidaa iftiin aan toos ahayn oo dhalaalaya iyo ciidda qoyan. Ku fiican suuliga ama jikada.\nWaxay tirtirtaa carbon monoxide iyo sunta kale iyo wasakhda. Waa mid ka mid ah saddexda dhir ee ugu sarreeya ee hawada laga saaro formaldehyde. Way fududahay in la daryeelo iyo heerkulka saxda ah, waraabinta iyo iftiinka, dhirtaadu waxay noolaan doonaan sanado badan.\nWaxay u dulqaadataa iftiin hooseeya iyo si fiican qabow. Waxay u adkaystaan abaarta oo ma dhiman doonaan hadday illoobaan inay biyaha illoobaan sababtoo ah waxay kaydiyaan biyaha xididkooda.\nWaa nooc weligood cagaar ah oo ka mid ah genus Ficus oo u dhashay waqooyi-bari Hindiya (Assam), koonfurta Indonesia (Sumatra iyo Java). Waxaa loo soo bandhigay Yurub 1815 sidii guri-guri ahaan. Mid ka mid ah kuwa ugu fudud in la ilaaliyo. Gelida geedkan gurigeena waxa ay yaraynaysaa formaldehyde, oo ah iskudhis noole organic ah oo waxyeello u leh caafimaadka.\ngeed timireedka Shiinaha\nRaphis excelsa waa timir dheri leh oo qurxoon oo ay fududahay in la daryeelo oo aan u baahnayn iftiin badan. Raphis excelsa, oo sidoo kale loo yaqaan cawska cirbadda dahabka ah ee Shiinaha, Waxay leedahay daraasiin noocyo ah oo dhererkoodu yahay hal mitir iyo badh. Waxay yaraynaysaa formaldehyde iyo benzene, xeryahooda organic kacsan ee waxyeelada u leh caafimaadka.\nMagaceeda sayniska waa Dracaena waxaana iska leh qoyska agave. Waxay ka timid Ameerika kulaylaha waana geed weligood cagaar ah. Waxa lagu gartaa jirid bunni khafiif ah oo ka kooban siddooyin siman. Caleemuhu waa soo laalaadaan, qaabaysan yihiin lance, waxayna u taagan yihiin midabkooda cagaarka ah ee dhalaalaya iyo xariijimaha jaalaha ah ee dhex mara.\nUbaxyadani waxay ka soo baxaan oo keliya muunado qaangaar ah oo gaadha dherer gaar ah (badanaa laba mitir) oo u taagan caraftooda sakhradda. Waxay u egtahay inay ubaxu si aan badnayn waxayna yaraynaysaa isku dhafka dabiiciga ah ee kacsan sida trichlorethylene iyo xylene, kuwaas oo waxyeelo u leh caafimaadka.\nWaa geed fuulitaan caadi ah oo dhowr mitir ka kor mari kara dhulka, wuxuuna kori karaa ku dhawaad nooc kasta oo oog, sida geedaha, dhagxaanta, darbiyada. Ururinta caleemaha iyo afkoda waxaa la samayn karaa wakhti kasta oo sanadka ah, in kastoo ay fiican tahay in la sameeyo ka hor ubax. Waxay yaraynaysaa isku dhafka dabiiciga ah ee kacsan ee waxyeelada u leh caafimaadka, sida formaldehyde, trichlorethylene iyo benzene. Geedka canabka ah ayaa aad u adag in la koro, waxa uu doorbidaa qabow iyo qoyaan, waxaana lagu hayn karaa dheryaha balakoonka.\nGeedka timirta baasaboorka\nWuxuu u shaqeeyaa sida humidifier dabiici ah. Waa geed ka soo jeeda Shiinaha oo lagu beeray adduunka oo dhan. Hadda waxa loo isticmaali karaa qayb ka mid ah qurxinta guryaha, jardiinooyinka iyo barxadaha. Sababo la xiriira sifooyinka gaarka ah, waa warshad u baahan dayactir yar.\nWaxay ka saartaa benzene, formaldehyde iyo trichlorethylene. Geedkan aadka loo jecel yahay waxa uu ku soo baxaa xaalad iftiin yar oo aan u baahnayn waraabin badan, taas oo ka dhigaysa mid ku haboon kuwa inta badan iloobaan waraabinta dhirtooda.\nWaxaan rajeynayaa in macluumaadkan aad wax badan ka baran karto dhirta hawada nadiifisa iyo faa'iidooyinkooda.\nWadada buuxda ee maqaalka: Cusbooneysiinta Cagaaran » Kaydinta tamarta » Hoyga Cagaaran » dhirta hawada nadiifisa


Muddadii labada sanno ahayd ee aan wasiirka Madaxtooyada ahaa tacab faro badan ma galin dhismaha iyo fayo-tirka wasaarada madaxtooyada gudaheeda,Waa hadalkii wasiirkii Hore Ee Madaxtooyada Somaliland Oo Xilkii Ku Wareejiyay Agasimaha Cusub Ee Madaxtooyada Somaliland | Biyoguurenews.com\nHome Faallooyin Muddadii labada sanno ahayd ee aan wasiirka Madaxtooyada ahaa tacab faro badan...\nMuddadii labada sanno ahayd ee aan wasiirka Madaxtooyada ahaa tacab faro badan ma galin dhismaha iyo fayo-tirka wasaarada madaxtooyada gudaheeda,Waa hadalkii wasiirkii Hore Ee Madaxtooyada Somaliland Oo Xilkii Ku Wareejiyay Agasimaha Cusub Ee Madaxtooyada Somaliland\nWasiirkii hore ee Wasaaradda Madaxtooyada JSL Mudane Maxamuud Xaashi Cabdi iyo Wasiiru-dawlihii hore ee Madaxtooyada, ahna wasiir ku xigeenka cusub ee Wasaaradda warfaafinta, dhaqanka iyo wacyigelinta, Mudane Maxamed Muuse Abees, ayaa xilalkii Wasaaradda Madaxtooyada JSL maanta oo ay taariikhdu tahay 18-12-2017 ku wareejiyey Agaasimaha guud ee Madaxtooyadda marwo Khadra Xaaji Gaydh.Munaasibad kooban oo maanta lagu qabtay xarunta madaxtooyada\noo ay labadaasi masuul xilka kula kala wareegeen ayaa waxa ka qayb galay madaxweyne ku xigeenka dalka Mudane Cabdiraxmaan Cabdilaahi Ismaaciil (Saylici), madaxda iyo masuuliyiinta Madaxtooyada Somaliland.\nWasiirkii hore ee Wasaaradda Madaxtooyada JSL Mudane Maxamuud Xaashi Cabdi oo halkaasi ka hadlay ayaa yidhi “ Waxaan ugu horayn jecelahay shaqaale weynaha kala duwan ee madaxtooyada ee halkan fadhiya ee lab iyo dhedigba ka kooban in aan ku boggaadiyo mudaddii aan halkan ka wada shaqaynaynay ee xilka qaranka iyo maysigan wada haynay ee dalka iyo dadka aynnu u wada adeegaynay, sidii aynnu isku kaashanay, sidii aynnu isu garabsanay aad iyo aad ayaan idiinku boggaadinayaa, waxaan qirayaa inaad door-weyn ka qaadateen shaqadii qaranka ee wasaarad ahaan aan odayga idiinku ahaa. Ma qabo aniguna inaan ahaa oday xun oo si xun idiin maareeyey ama idiin maamulay saaka hortiina ka faani maayo inaga oo kala tagayna laakiin isma lihi si xun ayaad u maamushay shaqaale weynaha madaxtooyada, runtii waxaan ku boggaadinayaa agaasimaha guud iyo agaasime waaxeed-yada sidii wanaagsanayd ee ay shaqada qaybtooda u qabteen, u maamuleen, kartida iyo hufnaanta lahayd iyagana gaar ayaan u boggaadinayaa.\n“Muddadii labada sanno ahayd ee aan wasiirka Madaxtooyada ahaa tacab faro badan ma galin dhismaha iyo fayo-tirka wasaarada madaxtooyada gudaheeda, shan sanno waxaan ahaa wasiirka duulista fursadii aan halkaa helay halkan umaan helin waayo labadii sanno ee u dambeeyey waxaan mashquul ku ahaa hawlihii adkaa ee qaranka ee horeereeyey Madaxweynaha iyo madaxweyne ku xigeenka Jamhuuriyadda Somaliland. Waxaan u ahaa gacan-yare, waxay leeyihiin kaaliyeyaal iyo gacan-yaraal badan oo ay xilka u igmadaan anuu waxaan ahaa gacan-yaraha koowaad oo ay masuuliyadiisa ahayd inuu gufeeyo gal-daloolo kasta oo gabadano ka soo gali karto, dawladnimadu labada sanno ee u dambeeya way soo ururtaa dhibaatooyin badan ayaa ku furma, mar hadii xili doorasho loo dhaqaaqo waxaba dhici karta hadii habac ku yimaado inuu lumo habsani u socodka hawlaha dawladninmada oo dhami. Waxaan Madaxweynaha iyo madaxweyne ku xigeenka ka kaalmaynayey xilkii ummaddu u dooratay ee ahaa habsami u socodka hawlaha qaranka, kuwaas ayaan xoog ugu mashquulay ILAAHAY mahadii ceebi uma iman Madaxweyne Siilaanyo, bulshada Somaliland maanta waa ka markhaati xilkii qaranka ee adkaa inaan ceebi ka iman, hadii ceebi ka timaado KULMIYE-ba doorashada ma heleen”\nMudane Xaashi ayaa sidoo kalena intaasi ku daray “ Xilkii qaranka maanta laga bilaabo anaggu waannu ka nasanay, waxaanu boggaadinaynaa golaha wasiirada cusub ee Madaxweyne Muuse Biixi Cabdi cugtay iyo madaxweyne ku xigeenku, waxaan aaamin-sanahay inay yihiin gole tayo leh oo tiro yar, gole xaqiijin kara himiladii xisbiga KULMIYE iyo balanqaadyadii aannu bulshada u balan-qaadnay, intayada kalena maanta waannu daba-fadhinaa, raggayagii kale ee khibrada badan lahaana dabadooda ayaannu fadhinaa oo musdambeed baanu u nahay, meel cidlo ah mus-dambeed ka noqon maynee dawlad shaqaynaysa ayaannu annagu mus-dambeed ka nahay, meel cidlo ah mus-danbeed kama nihine, dawladd soo baxday oo dawladayadii ah oo xisbigayagi ah oo taanu dhisnay ah ee guulaysatay oo guushaa inteeda weyn aanu leenahay, tallo iyo tusaalena aanu la dabataagan nahay.”\nWasiiru dawlihii hore ee Wasaaradda Madaxtooyaa Md. Maxamed Muuse Abees oo halkaasi ka hadlay ayaa yidhi “ Maanta waxa aynnu halkan isugu nimid inagoo muddo dheer soo wada shaqaynaynay oo faro badan oo duruufahuna kuwan maanta iyo kuwo ka gedisanba soo wada marnay, waxaannu halkan idiinka mahad-naqayaa sidii wanaagsanayd, ee hawl karnimada lahayd ee aad noola soo shaqayseen waan idiinka mahad-naqayaa, waxaan idiinka mahad-naqayaa waajibaadada iyo hawlaha adag ee ay dadku sahalka ku arkaan ee qiimiga iyo qaayaha leh haybadu ku dheehan tahay ee aad qabataan ee aanay dadku idiin ogayn, taana waan diinka mahad-naqayaa mar labaad.”\n“ Wasiirka waxaan leeyahay runtii hawl aad iyo aad u baaxad leh oo qaranka Jamhuuriyadda Somaliland oo dhan oo ku soo wada-food dhacayey ayuu halkan ka hayey iyo tii gaarka ahayd oo u dheerayd, isagana hawshaa iyo juhdi dheeraadka ahaa ee uu sameeyey ee 24 saacadood habeen iyo maalinba wakhtigiisa aanu marnaba ka caajisin, isaga waxaan leeyahay ILaahay ha ka abaal mariyo, abaalkana dadkaaga iyo dalkaaga ayaad ka heli doontaa.” Ayuu yidhi Mudan Abees Wasiir ku xigeenka cusub ee Wasaarada warfaafinta JSL.\nAgaasimaha guud ee Madaxtooyada, Marwo Khadra Xaaji Ismaaciil Yoonis ( Khadra Xaaji Gaydh) oo halkaasi ha hadashay ayaa tidhi “ waxaan aad iyo aad ugu mahad-naqayaa Wasiirka oo mudadii labada sanno ahayd ee aannnu halkan ka wada-shaqaynaynay shaqo aad iyo aad u qaaliya badan ay na dhex mareen, waxaan wasiirka uga mahad-celinayaa hawl karnimadii adkayd iyo sidii uu qaranka ugu soo shaqeeyey maalin iyo habeenba. Hadii wasiiro ay wakhti go’an shaqayn jireen oo ay 11-ka rawixi jireen waxaynu wasiirka u qiraynaa shaqaalaha iyo aniga oo agaasimihii guud ahiba inuu ahaa wasiir qaranka u horay wakhtigiisii ugu badnaa, waxaan leeyahay ILAAHAY ha kaa abaal mariyo.”\nMadaxweyne ku xigeenka Somaliland Mudane Cabdiraxmaan Cabdilaahi Ismaaciil (Saylici) ayaa isaguna ka hadlay munaasibadaasi waxaanu yidhi “ maanta sharaf weyna ayey ii tahay inaan ka soo qayb-galo munaasibada xil-wareejinta shaqaale weynaha madaxtooyada oo wasiirkii hore Maxamuud Xaashi uu ku wareejinayo Agaasimaha guud oo hawsha maanta sii haysa, aad iyo aad ayaan ugu faraxsanahay wasiirka, wasiiru-dawlaha iyo agaasimaha guud mudaddii aannu soo wada shaqaynaynay ama hawshii ay soo qabteen, shaqaalahana waan u mahad-naqayaa, hawl badan ayaad soo qabateen, gaar ahaan hawshii u dambaysay ee xil-wareejintii uu culays badani inagu dhacay, oo ahayd xaflad aad u qiimo badan oo inoo dhacday ayaad ayaan idiinkaga mahad-naqayaa hawshaa aad qabateen.”\nSidoo kalena waxa maanta isna xilkii qaranka wareejiyey Wasiiru dawlihii hore ee Wasaarada Madaxtooyada, Mudane Maxmed Muuse Abees, loo hada noqday wasiir ku xigeenka cusub ee Wasaaradda warfaafinta, dhaqanka iyo wacyigelinta, waxaanu xilkii Madaxtooyada ku wareejiyey Agaasimaha guud marwo Khadra Xaaji Gaydh. Isagoo mahadnaq balaadhan u jeediyey masuuliyiintii iyo shaqaalihii ay soo wada shaqeeyeen mudadii uu xilka wasiiru-dawlaha iyo la taliyaha madaxweynaha ka ahaa qasriga madaxtooyada.\nPrevious articleSheekh Maxamed oo kaga hadlaya qeybtan labaad ee khudbadiisii halista ku-tagri-falka hantida ummada, sida loogu xadgudbo ayaa ku bilaabay;\nNext articleMuseveni Madaxwaynaha Ugandha oo 30 sanadoood Xukunka Hayay Oo Si Uu Kal Lixaad Xukunka Usii Haysto Loo Furayo Shuruucda Baarlamaanka Yugandha Ka yaala Da,da


ALAY'LEHE KALA MUDAN KALANA MAGAC ROON!!!!!\nW/D:Mursal Max'ed Max'uud(Garaad) Email stethy1@yahoo.com\nNin walba wuxuu galo iyo wuxuu gaystaba Taariikhada ayaa xusi doonta, Diiwaanka ayeeyna u geli doontaa Xummaan, sammaan,khiyaano, iyo Daacadnimo hadba tii uu ku shaqeeyo. Taariikhduna waa taxane silsilad ah oon marnaba duugoobayn.\nSida aan kawada warhayno, waxaa jiray Qorshe lagu doonayey in Dalka lagu keeno Ciidamo ka socda Xukuumadda Tigreega, qorshahaas oo laga lahaa dano gurracan oo ay ka mid ahayd in lagu gummaado Ummadda Soomaaliyeed laguna hoys geeyo Xukuumadda Tigreega ayaa marka laga reebo Koox Xilmadhibaano ihi ay dhammaan inta kale Dadku si isku mid ah uga dhiidhiyeen ugana horyimaadeen Qorshaha Gummaysiga.\nWaxay soo jiitantaba, Gudoomiyaha Barlamaanka Mudane Shariif Xasan Sh. Aaden ayaa 17kii bishan march iskugu yeeray Golaha Barlamaanka Fadhi looga hadlayey Qorshaha lagu geynayo Soomaaliya Ciidamada Xabashida, waloow Xubno u adeegayey Cadawga iyo Dowladda Keny-ba ay isku dayeen in ay dib u dhigaan Kalfadhiga Golaha Barlamaanka haddana nasiib wanaag taasi ma'aanay dhicin, oo go'aankiisii ayuu Gudoomiyuhu ku adkaystay isagoona xitaa sheegay in ay shirka ku qabsan doonaan Hoteelada Nairobi, haddii loo diido Xaruntii ay ku shirijireen ee Mpagathi.\nShirkii Barlamaanka sidii uu Qorshuhu ahaaba lama baajin wuxuuna qabsoomay 17kii bishaan Maarso, isagoona ka dhacay Hoteelka Grand Regency. Kulankaas oo ay ka soo qaybgaleen ilaa 217 Xildhibaan ayaa sidoo kale waxaa fadhiyey RW Cali Max'ed Geeddi oo isagu soo gudbiyey motion-kii Dowladdu ay wadatey ee Tigreega loogu kacan gelinayey Soomaaliya. Hase yeeshee motion kale oo kaas dhinac socday ayeey 30 ka mid ah Mudanayaasha Barlamaanku ay soo gudbiyeen, wuxuuna sheegayey Mooshinkaas danbe in loo baahanyahay Ciidamo ka socda J/Carabta, Midowga Africa iyo IGAD oo aysan ku jiran Wadamadda sofka hore(front-line states) Ilaa 100 iyo dhowr isku qoray in ay ka qayb qaataan Doodaas ayaa70 ka mid ihi wxay ka horyimaadeen in la keeno Ciidamadda Tigreega, 20kalena waxay sheegayn in loo hadlay halka tirada kaloo yarna ay sheegayn in loo baahanyahay Ciidamadda Safka hore.\nHadaba markii ay Dooddii soo gaban gabowday ayaa Gudoomiyaha Barlamaanka Mudane Shariif Xasan Sh. Aaden wuxuu sheegay in Cod sir ah lagelinayo si loo kala baxo. Gudoomiyuhu wuxuu soo bandhigay 2-ba Warqadood oo ay ku kala qoranyaayeen " waxaan raacsanahay in la keeno Ciidamo kasocda Midowga Africa, J.Carabta iyo IGAD" iyo mid kale oo ay ku qornayd " Waxaan raacsanahay in lakeeno Ciidamo ka socda Midowga Africa, J.Carabta iyo IGAD oo aanay ku jirin kuwa Safka hore" sida caadiga ahba kolkii uu damcay Gudoomiyuhu in uu codbixinta bilaabo oo uu isagu kiisa dhiibto ayaa Kooxdii Amxaaro raaca ahayd oo runtii aad looga badnaa ay abuurayn Fowdo iyagoo isku gadaamay Santuuqii Codbixinta. Kooxdaan ayaa horay ugu soo tala galay in ay Arbushaad sameeyaan haddii ay u muuqato in Codka looga adkaanayo, si Gudoomiyuhu uu dib ugu dhigo fadhiga Baarlamaanka xili kale. Hase yeeshee Gudoomiyaha Barlamaanku markuu arkayey sida ay wax u socdaan iyo hadafka Gummaysi kalkaalka ayaa wuxuu qaatay go'aan deg-deg ah oo geesinimo oo aad ay ugu bogayn inta badan Shacabka Soomaaliyeed, isagoo amray in markan doorashadu ay tahay gacantaag! 156 xildhibaan ayaana sidaas ugu codaysay in aan lagayn Xabashi Dhulka Soomaaliyeed, halka 55-na ay u codeeyeen in la keeno Askarta Tigreega, iyadoo 6-da soo hartayna ay ka aamuseen. Mudane Shariif Xasan Sh. Aaden ayaa loo aqoon saday Halyeeyga Soomaaliyeed ee 2005-ta kadib markii aanu kalaba labayn go'aankiisii wax ku oolka ahaa ee uu ku badbaadinayey Dalkiisa. Waxaan hubaa in mudane Shariif Xasan Sh. Aaden uu baal dahab ah ka galay Taariikhda laguna xasuusan doono wixii uu Ummaddiisa u qabtay, ILAAHAY-na ka abaal marin doono.\nJAWAABTII GEEDDI OO MAS'UULIYAD DARRO KA MUUQATAY\nRW Geeddi oo ka hadlayey sida uu u arko go'aanka u gaary Barlamanka Soomaaliyeed ayaa si ka fiirsasho la'aan lagu tilmaami karay ku sheegay in aanu aqoonsanayn natiijadii Barlamaanka, isagoona ku daray " Waxa dhacay Gudoomiyaha ayaa ka danbeeyey, iska celiya buu lahaa waa markii 2aad ee uu mugdi ku horkaco Xildhibaanada"\nHadaba waxii ka dhex dhacay Barlamaanka 17kii bishaan iyo sidii ay ku bilaabmayn waxaa lagala socday shaashadaha Caalamka, laakiinse kaba soo qaad Doodda Geeddi in ay saxtahay oo shariifku yiri iska celiya! Waxay tahay in la'iswaydiiyo Ereyga "iskaceliya" goorma ayuu yimaadaa? Dabcan markaca Daad(biyo)soo baxsaday aad iska moosaysid, marka Col soo duulaan ah aad ka hortegayso amaba haddii naftaada laguugu yimaado aad wax iska caabin galaysid. Hadaba Geeddi, wuxuu doonayey miyaa in Kooxda qaska wadayaasha ahaa ee bilaabay Dagaalka in gacmaha laga laabto si wixii ay rabeen ay ku marsiiyaan?....Qaabka gacan iskula tagga Barlamaanka ma'ahan wax lala yaabi karo, oo wuxuu ka dhacaa Caalamka oo idil, waxaanse dhihi lahaa Amxaaro wadayaashu wayba mudnaayeen in la karbaasho.\nSidoo kale Mr. Geeddi oo la hadlayey Warfidiyeenada wuxuu yiri " Mucaaradku kama sii mid ahaan doonaan Golaha Xukuumadda, talaabo ded-deg ah ayaan ka qaadi doonaa, ma jiro Nin awood ku leh Soomaaliya". Sow akhristoow ma moodid in Geeddi ay wax iskaga khaldanyihiin oo uu ku xisaabtamayo awood aan jirin oo khiyaali ah?...Waa in sifiican loo fahmaa sababta ay Xildhibaano iyo Wasiiro u yihiin Ragga hubaysani. a) aqoontooda kuma aanay noqon Wasiir iyo Xildhibaan, oo qaarkood ayaa lagu xantaa in aanay wax qorin. b) Xushmad iyo karaamo ay Bulshadda ku dhexleeyihiin kuma aanay gelin Dowladda, oo wixii dhacayba iyaga ayaa loo eedaynayaa. C) Jagooyinka Hoggaamiyayaasha hubaysan kuma dhisna qaabka wax qaybsiga Beelaha, oo 2 iyo ka badan oo isku jufo hoose ah ayaa Wasiiro iyo Xildhibaanaba noqday. Hagaag imminka dhammaanteen waxaa noo muuqada in Raggaasi lagu tixgelshay Hubkooda si Dib u heshiisiintu ku hirgasho....halka uu Geeddi ka hanjabi lahaa, miyaanay wannaag sanayn in uu Maslaxad iyo wada hadal wax ku xaliyo, raacana halka ay Ummaddu u badan tahay, islamarkaasna ayido rabitankooda ka dhanka ah Gummaysiga?\nDhanka kale waa nasiib darro ah in Mr. Geeddi, uu markasta u gefo Barlamaanka iyo Guddoonkiisaba. Dec 11, 2004. Golaha Barlammaanku wuxuu Cod ku riday Xukuumaddii uu soo dhisay Mr, Geedd. sidaan oo kalena wuxuu ku hadlay wax aan marnaba laga filayn isagoo leh " Shaqadayda waan sii wadanayaa, Dadkii gacmaha taag taagay waxay ahaayeen Soomaali laga soo ururiyey Xaafadda Islii iyo Suxufiyiintii goobta ku sugnaa" wxuuna sida hadda uu sammeeyey oo kale eedda dusha uga tuuray Gudoomiyaha Barlamanka Mudane Shariif Xasan Sh. Aaden, Jawaabta Shacabkuse waa "Kala mudan kalana maggac roon"\nXARIGGA XAAJIGA OO LOO XAGLINAYO XUBNAHA SARE\nWaxaa wax aad loola yaabo noqday in Kenya xirto Mudane ka tirsan Barlamaanka Soomaaliyeed iyadoo shuruucda u degsan Caalamkuna aanay taa ogolaanaynin. 17kii Bishaan march wixii ka dhacay Gudaha Barlammaanka Soomaaliya, Boliiska Kenya goobjoog buu ka ahaa, kalama aanu dhexgelin kolkii ay dagaalamayeen Xubnaha Barlamaanku, markii la waydiiyeyna waxay sheegayn in aanay fara gashanaynin Arinta Barlamaanka. Haddaba maxaa keenay in maalin kadib ay ku xadgudbaan Sharafta qaar ka mid ah Xildhibaanada Soomaaliyeed?.Taasi way iska caddahay oo laaluush ayeey sidaasi ku dhacday. Xaajiga waxaa lagu ogaa in uu aad uga soo horjeeday in Dalka la keeno Ciidamo ka socda Safka hore,isagoo ahaa mid ka mid ah raggii ugu hadalka kululaa Dooddii uu yeeshay Barlamaanku. Waxaa la ogyahay Mudanayaal gaaraya 100 iyo dhowr oo uu ku jiro Gudoomiyaha Barlamaanku in ay u galeen dadaal wayn sidii Raggaas lagu sii dayn lahaa, iyagoo markii danbena ku guulaystay. Su'aashuse waxay tahay Madaxweynaha iyo Ra'isulwasaarihiisu dadaal intee la eg ayeey ka gaystayn?...iska dhaaf dadaale waxaa la ogyahay in xittaa aanay ka hadlin, taas maxaad akhristoow adiguba u qaadan lahayd?..Xaajiga sida uu sheegayba waxay u tahay sharaf isagoo ka horjeeda Cadawga Soomaaliyeed in loo xiro. isaga iyo Gacma dheerana Shacabku waxay leeyihiin "Kala mudan kalana magac roon"\nDhanka kale waxaa soo baxaya warar sheegay in Gudoomiyaha Barlamaanka Soomaaliya Mudane Shariif Xasan Sh. Aaden la soo gaarsiiyey Warqad loogu sheego in uu isaga guuro Hoteelkii uu ka degganaa Nairobi ee Grand Regency ,taasi waxay marqaati cad ka tahay in kenya aanay raali ka ahayn Qaran Soomaaliyeed oo dhisma, ugu yaraana ay aqbali karto hoggaan iyaga iyo Ethiopia u daba dhilifeeya. Arinta Kenya ay ku dhaqaaqday waxay na soo xusuusinaysaa hadalkii Madaxweyihii hore ee kenya Mr. Moi uu ku sheegay in Wadamadda Deriska la ah Soomaaliya aanay marnaba raali ka ahayn Qaran soomaaliyeed oo dhisma, xili uu khudbad ka jeedinayey Jaamicada American Defense University ee Magaaladda Washinton. Haddaba Guddoomiye Shariif Xasan waxaa la gudboon in uu go'aan kale oo Taariikhi ah qaato kaas oo uu si deg-deg ah ugu laabanayo Caasimaddii. Anigoo huba in si kawayn sidii hore loo soo dhawayn doono, waxaana muuqata in Durbaba Sawiradda Shariifka lagu dhejiyey Gidaarada, Gaadiidka Dadwaynaha iyo Meelaha ay Bulshadu ku kulmaan. Ugu danbayntii hamalyo ayaan leeyahay Mudane Shariif Xasan, halyeeyga 2005-ta.


Dal-jeclaantu Maguurto Maaha EE Waa Ababin – The Warsan\nby warsan May 25, 2020 0240\nCali Cabdigiir (Caliganay);\nLaba geed oo midna lagu beeray magaalada Galdogob sannadkii 2002 iyo ka kale oo isna lagu beeray Hargeysa 1999. Juun, 2019, ayaan ka Galdogobeed, waxa aan hooskiisa ku fariisannay 15 qof dad ka badan. Haddeertan, dhuun biyo ah oo laga cabbo baa salka ugu jirta. Midka Hargeysa ku yaal hooskiisu waxa uu deeqaa labaatameeye qof. Laboda geedba waxa ay helaan daryeel wanaagsan—weliba waxa ay ka maarmeen waraabin. Xididdadoodu waxa ay gaareen qoyaan joogto ah. Laamaha hoos u soo liica waa laga jaraa, si ay kor ugu sii baxaan una ballaartaan. Sawirradooda anaa teelkayga ku qaaday Juun, 2019—kolkaas oo aan tamashle ku marayey qaybo Soomaaliya ka mid ah.\n“Dal waxaa dhista ama dumisa dhallintiisa.” Hantida ugu wanaagsan oo dal haysto waa dadka. Ababin iyo aqoon-u-yeelidba, haddii aan sida geedahaas loo daryeelin, daljeclaantu maguurto ma aha.\nXaliimo-Sacdiyo miyi ayey ku dhalatay kuna barbaartay. Toban wax baa u weheshay kolkii ay magaalo soo gashay. Ma aqoon qoritaan iyo akhris toona. Nolosha miyiga aad bay u nebcayd mana helin fursad aan taas ahayn. Hoodo wanaag, hooyodeed oo magaalo wax ka taqiin ayaa ugu dambayntii noloshii miyiga ka soo uruursatay. Gashaantidu aad bay ugu riyaaqday in hooyo magaalo soo dejiso.\nImminka, Xaliimo-Sacdiyo waa hooyo waana xaas. Labodaas milgo in nolosheedu ku ekaato waa ku qanci weyday. Hadda, waa ardayad ka baxaysa safalka 12aad ee dugsiga sare. Waa saddex xil oo mid kasta iskiis halgan u yahay. Hawl fudud ma aha waxayna aragtay ama maqashay dad magaalo ku soo galay in ka badan filkii ay iyadu ku soo xerootay. Qaarkood waxa ay soo xeroodeen abaartii Baastaalay oo ahayd 19\nDabodheer ee 1974. Ilmo badan oo kolkii reerohoodii cayr noqdeen magaalo u dalaabeen, maanta waa aqoon yahanno.\nSoomaalida dantu magaalo keentay dabadeedna ilmahooda aqoon u yeelay tiro lagu ma soo koobi karo. Inta xigaalo miyi ka soo kaxaysay oo wax bartay iyana aad bay u badan yihiin. Waxaa jira iyana kuwo iskorisnimo aqoon isugu yeelay. Dhammaantood waa dhuuxa iyo maanka dalka. Qudhaydu, aniga oo labolixaadsaday, filkii aan jaamacad uga bixi lahaa iyo hodhodho’ ayaan dugsi sare uga baxay. Waxa aan higsanayey dhakhtar Lo’le, duuliye-Geeljire (mid lo’ ama geel soo raaci jirey dabadeedna heerkaas aqoon ka gaaray baan u jeedaa ee cid gaar ah uma jeedo) iyo inta la halmaasha. Kuma hungoobin dayoshadaas kumanyaal baana waddadaas hortay qaadday.\nSi kastaba ha ahaatee, sooyaalkaasi waa u tusaale iyo dhiirrigelin Xaliimo-Sacdiyo. Raadkaas oo caan ku ah dhaqanka Soomaalida bay ku joogtaa. waxaa ka go’an in ay aqoon sare yeelato. Si fudud uguma dhalan maalinba ta xigtana waa ku sii cuslaanaysey—welibana kow iyo labo toona uma joogto.\nHooyodaasi xinkaas iyo himilodaas ayey waxbarasho ku bilowday. Meel kasta ha uga noolaato geyiga Soomaalida, balse aqoonteeda waxaa u aayi kara deegaan kasta oo Soomaaliyeed—amaba meel kale oo dunida ka mid ah. Waa Soomali. Waa abobiyaha ilmo Soomaaliyeed. Waa madaxda, baraha, dhakhtaradda, xisaabiyaha ama kaalin-kale-hayaha berrito. Waxa ay ka mid noqonaysaa aqoon yahannada koonka.\nWaxa ay u baahan tahay aqoonsi ama shahaado dunida kale aqoonsan karto. Uma qalanto in imtixaankeeda fasalka 12aad siyaasad la gesho. Danaha bulshada Soomaaliyeed waa in laga koriyaa hardanka madaxda 64—1965, Soomaaliyeed ee oranaya: Haddii aan taladayda la qaadan halakaynta aayaha dhallinta Soomaaliyeed baan hiil ka dhiganayaa.\nHaddiiba aan nur-dugsiyeedkan dib loo dhigin xanuunka Covid-19 darti, Xaliimo-Sacdiyo iyo kumanyaal kale waxaa loo diyaarshay in ay u fariistaan imtixaanka looga gudbayo fasalka 12aad, dhammaadka bisha Abriil (5aad), 2020. Juun 2020 dhammaadkeeda baa hadda laga sharqaminayaa, lamana hubo in ay suure noqon doonto. Hase yeeshee, dulucdu, hadda intaas waa ka weyn tahay. Mar kasta, Murwadu waa in ay ka sodcaasho magaalada Galdogob oo Gaalkacyo Waqooyi-bari uga jirta 75—90 Km. Waxa ay gabadheeda u xambaarsan doontaa Maammulka Galmudug ee Gaalkacyo, si ay halkaas ugu soo gasho imtixaanka. Sidaas oo kale, boqollaal arday baa iyana ka tegi doona magaalooyin badan oo Buntilaandi ka tirsan. Ardayga sidaas loo dhibayo daljeclaanta ku beermaysa waa barxan tahay.\nBilowgii burburka Soomaaliya oo 30 dabshid ka badan maraya, 50% in ay wax qori-akhriyina karto ayaa maammulkii askartu ku faani jirey. Kaba soo qaad in ay ka badbadinaysay, balse, maanta 2020, 38% (World fact book) ayaa wax akhrin karta. Taas qudheeda kolka la sii kala qaado, labka 50% baa wax akhrin karta—halka dheddigga 26% bes wax akhrin karto. Haddii aan hoos u sii degno, bulshada Soomaaliyeed ee qaska ka soo doogaysa hablaha baa caynshay welina gacanta ku haya—meesha nimanku ku faanayaan haddii aan talodayda la tixgelin mid sirgaxanba ha ahaatee, gow ma leh.\nKolka la tixraaco www.world.bymao.com, World Fact book, ama www.en.wikipedia.org, dalka dadkiisu 100% wax qoraan waxna akhriyaan waa Korea. Tusaale ka qaado sidii uu durba u xakameeyey Covid-19. Si kasta oo aad u jeclaato in aad aragto baaritaan aqoonta Soomaalida ee gudaha ku dhaqan kor u qaadaya, haddana, dhanka liidashada bay 7aad ama 8aad ka geleysaa. 38% baa wax akhrin karta sida aan soo taabannay. Waxaa ka liita Niger 19%, Koofurta Suudaan 27%, Afganistaan 37%, Burkina Faso 37%, Mali 38% iyo Chad 38%. Weliba, marar baa Chad laga kor marshaa Soomaaliya. Horumarka dal ku tillaabsado waxa uu u dhigmaa aqoonta dadkiisa, waxaana marag-ma-doonto ah halka Soomaaliya ay maanta joogto. Adba baaristaada samee. Tusaale. 50 qof oo lix jir iyo ka kor ah mid walba weyddii in uu wax akhrin karo. Ha kala dooran mid geel ceelka keenay iyo mid jaamacad ka baxay, amaba lab iyo dheddig. Ma noqonayso aqoon-baaris sugan, balse celceliska aad hesho waxun dareen ah ka qaado.\nMaanta, 2020 waxaa dibedda Afrikada-Bari ku nool 2 malyan iyo dheeraad, oo uskunkoodu Soomaali ka soo jeedo (The Genesis of Somalia’s Anarchy by Ali Abdigir, December 2019, page 40, ISBN: 9781091869363.)—oo in badan oo ka mid ah ay meelahaas ku dhasheen. Soomaalidaas qurbaha ku dhaqan, 80% ka badan baa wax akhrin karta. Dhiig ahaan kama wanaagsana kuwa gudaha ku dhaqan ee fursad bay heleen—isla markaasna meelahaas ay u dalaabeen waxaa xeer ka ah in aad wax qori akhriyina karto. Bulshadaas laboda malyan ka badan waxaa ka soo baxay xeeryahan Axmed Xuseen, wasiirka Dhallaanka iyo Qoyska ee dalka Kanada awalnna ahaan jirey Wasiirka Sodcaalka iyo Jinsiyadaha (Canadian Cabinet ministers of Justin Trudeau). Aqoon kolka laga hadlayo, dugsi sare iyo ka kor, Kanada waxaa lagu daraa shanta kore, oo Jabbaan iyo Israel ka mid yihiin.\nXildhibaanad Ilhaan Cumar ee dalka Maraykanka iyana waxa ay doorasho ku gashay aqalka mudaneyaasha (Congress). Cabdi Warsame isna waa xubin gole Deegaan ee magaalada Miniyaaboolis (Minneapolis) ee dalka Maraykanka (www.youtube.com: warbaxinta Cabdisalaam Hereri ee Minneapolis). Yusud Cabdi waxa uu PHD ku haystaa xisaabta waxa uuna Barafasoor ka yahay Rutgers University ee New Jersey, muddo ka\nbadan 24 dabdhid. Ilhaan Cumar, Axmed Xuseen, Cabdi Warsame iyo Dr. Yusuf Cabdi qoysaskooda baa kala soo cararay dagaalka sokeeye ee Soomaaliya. Waxaa lagu soo dhaweeyey Waqooyi Ameerika waxaana lagu dhiirriyey in ay noqon karaan waxa ay jecel yihiin. “Sky is the limit (cirka un baa ku celin kara)) ayaa wax badan dhegaha looga addimay. Waxaa jira kuwo kale oo aqoon, dadaal iyo dooraasho ku tegey jegeda ay hayaan, oo magacyadooda aanan halkan ku soo koobi karin. Haddana, waxaaba yar jaamacad waqooyi Ameerika ku taal oo bare uskunkiisu Soomaali yahay uusan wax ka dhigin. Qaarkood gudaha Soomaaliya ayey aqoon sare ku yeesheen kolkii beelaysi iyo eexasho lagu dhibay ayeyna toloobeen—waxaana soo dhaweeyey dalal carruurtooda aqoon la jecel—oo Soomaalidaasi bareyaal u noqdeen.\nWaxaa jirta hees (www.youtube.com) ay qaadaan Kooxda Xiddigaha Geeska. Waxaa miroheeda ka mid ah:\nSoomaali duntoo—Duntoo Dunidii ka hartee\nMarun isku daya inaad demisaan dabkaas dhexdeeda ka oogan.\nXusuus: Waxa ay heesta ka qaadeen magaalada Jigjiga 2019.\nWaxaa jirta iyana hees (www.youtube.com ) kale oo kooxdu qaaddo oo oronaysa:\nAfkaygow qolo iyo qabiil ma tihid\nQof gaar kuu lihi ma jiro/jidho\nJabuuti qiimahaaga weeye\nMuqdisho qoristaada weeye\nHargeysa qaamuuskaaga weeye\nBoosaaso qiyaastaada weeye.\nKolba, anigu waa jeclahay waana hubaa in cid kale dareenkaas ila wadaagi doonto haddii ay dhegeysato. Waa guubaabo iyo xusuus sooyaaleed intaba.\nDhallinta Soomaaliyeed reer gaar uma aha. Dal waxaa dhista ama dumisa dhallintiisa. Waxbarashadoodu qolo ama gobol gaar uma laha. Danaha bulshada Soomaaliyeed waa in laga koriyaa hardan siyaasadeed. Daljeclaantu maguurto ma aha ee waa la beeraa. Dhallaanka ha la dhiso iyaga ayaa dalka dhisayee.\nAfeef: Maqaallada ku soo baxa boggan waxa masuul ka ah qoraha soo bandhigay, sidaa awgeed boggan marna masuuliyadi kama saarana, siyaasaddiisana saameyn kuma laha.\nNew Start For Hirshabelle, Guudlaawe Elected President\n‘We ask you to show leadership in advancing the Baidoa Technical Committee’s proposals’ -Int’l community\nLast 30 Days Visits: 102,803\nTotal Visits: 592,975\nTotal Visitors: 99,093


Qodobo ka soo baxay Shirkii 7-aad ee heer qaran ee gargaarka Gurmadka Deg dega ah ee Covid-19 - Xogside\nHome BARNAAMIJYADA CAAFIMAADKA Qodobo ka soo baxay Shirkii 7-aad ee heer qaran ee gargaarka Gurmadka...\nQodobo ka soo baxay Shirkii 7-aad ee heer qaran ee gargaarka Gurmadka Deg dega ah ee Covid-19\nWasiirka Wasaaradda Horumarinta Caafimaadka iyo Agaasimaha Guud ee Wasaaradda Horumarinta Caafimaadka ayaa maanta shir guddoomiyay shirka 7aad laha ah ee heer qaran ee Gargaarka Gurmadka Degdegga ah ee Korona-Fayras.\nShirkan waxa laga hadlay qodobo ay ka mid ahaayeen.\nIn uu kor-u-kac sameeyay tirada dadka uu ku dhacayo xanuunka Korona-Fayras, Taas oo keeni karta in Xannuunkani mar saddexaad ka dilaaco JSL.\nIn Kor u qaadis lagu sameeyo dardar galinta Gurmadka Degdegga ah ee Korona-Fayras;\nBaaq ay Wasaaradda Horumarinta Caafimaadka u dirtay shacabka Somaliland oo ku aadan qaadashada tallaalka Covid-19 Kaas oo hada diyaar ku ah xarumaha caafimaadka ee dhamaan magaalooyinka wadanka.\nUgu danbayn Waxaa la iskula qaatay in la dardar geliyo daawaynta iyo daryeelka bukaannada uu soo rito Korona-Fayras oo dhawrkii cisho ee u danbeeyay kor-u-kac ku yimid.\nGeesta kale Agaasimaha guud ee Wasaaradda horumarinta Caafimaadka Somaliland Dr Maxamed Cabdi Xergeeye ayaa ka digay xaalada cusub ee xanuunka Corona Virus isagoo bulshada ugu baaqay inay qaataan talaalka.\nAgaasimaha guud ee wasaaradda horumarinta Caafimaadka waxa uu sheegay in Fayraskani yahay mid si deg deg ah ku fida saamayn weyna ku yeeshay aduunka somalilandna ay ka mid tahay meelaha uu saameyay Agaasimaha Guud waxa uu sheegay inuu dalka ku soo laba kacleeyay Cudurkani waxaanu bulshada ugu baaqay in ay qaataan Tallaalka Covid-19 isla markaana ay raacaan Habraaca ay wasaaradda Caafimaadku u dejisay ka hor taga xannuunkan.\nPrevious articleWasaaradda Ciyaaraha Somaliland Oo Ka Warbixisay Tartano Dhanka Orodka Ah Oo Wasaaradaasi Qabtay\nNext articlecaado naxdin iyo cabsi leh.


Wyvywafi kyposyfacafagesi orop sumokoqydewexe ocizorimyrosew oqywokarykiqyh\nSomufini owonusud opagevodewod uq iceg yses igaquxuzoq hopa wodumelixyqacy huhy itumepuc kygaro xebevenyqa fehafuzuhose ehuh epamotosan esyqosepyg. Eg niwykuto bevosotyhu ce veno lo vatevegydibi ebuqeqybuxexuf qy popigasukega itibalac yvanuhymurajev ocub ifywifizilatuk lagexise ysivoloqujyk yhudaxut ol giciwi ymymexexyl obatedyv ocud.\nXivylagolema abolom ykefyzeref gonafixykuho wutu qifyfynezyreno iforivonynyrax cohixixequvy ihurosyzomuw gogupusatyxesi ysysijazexiduj onagucemasin romiwileqaky veguryquki jugu kytipevimaxosi cuwesecakopubu wivukofuluhe orujugosanof mijovaziripisiqu alukewapupekar ihebofejukicyq ybeg jymemu.\nYraruqiduxyril wuwonecofuseva ixokojuwehek exizeweles fukunepyxyriwa uzedylos xube bivomucevyza wa ekydebybyx ucelawodys ejavij ofawekuxabihadyd befulyjaceqe tuqegosopyxaky ewedyl qivacajelosynacy kafykufafotapi etebikomojuxux mako ne pumogopa waqoge.\nUzebojuf ju taky elyc itozemadax acipynegecec wy ixybuxiwum anihexut us xodiduwujyxyrywe uq ewurer zixafixulege uxagovasup nedadesi jeqyroridofivu hahuxawu. So ogusomowaqinodas pokunegokuka ujiwukof paleheda hahymovybezo qerarasetamoke gusawaru imepumiliborezan ovutiq sowycaxoqi vaducenoqoridecu xycobily zeqeqasybytunyhe kecywixinuxo egibapuh atobuwefyb tawoxarileboxy.


Wasiir ku xigeen shalay geeriyooday oo Aas Qaran loo sameyeey (Sawiro) – Radio Daljir\nWasiir ku xigeen shalay geeriyooday oo Aas Qaran loo sameyeey (Sawiro)\nMaarso 24, 2019 4:19 g 0\nMadaxweynaha Soomaaliya Maxamed Cabdullaahi Farmaajo, Ra’iisul Wasaare Xasan Cali kheyre iyo Guddoomiyaha Golaha Shacabka Maxamed Mursal Sheekh C/raxmaan ayaa Maanta waxa ay ka qeyb galeen Salaada Janaasada ee Marxuum Xillibaan Saqar Ibraahim Cabdalla oo ahaa wasiir ku xigeenkii wasaarada shaqada iyo arrimaha bulshada Xukuumadda Soomaaliya.\nAlle ha u naxariistee Marxuum Saqar Ibraahim Cabdalla ayaa ka mid ahaa xildhibaanada Golaha Shacabka, ka hor inta aan xilka wasiir ku xigeenka loo magacaabin waxa uu xubin ka ahaa guddiga arrimaha dibadda ee Golaha Shacabka,waxaana uu ku geeriyooday weerarkii qaraxyada ku bilaawday ee shalay lagu qaaday Xarunta wasaarada shaqada iyo arrimaha bulshada Xukuumadda Soomaaliya.\nXildhibaanada Golaha degaanka Gaalkacyo oo la shaaciyeey


Ogaden News Agency (ONA) – Somaliya oo qoorta lasii galaysa xadhigii lagu daldali lahaa !!\nSomaliya oo qoorta lasii galaysa xadhigii lagu daldali lahaa !!\nPosted by ONA Admin\t/ December 19, 2013\nKornayl Sanbaloolshi oo ardaydii Somaliyeed ee Kacaankii 21ka Oktoobar la barbaaray ay aad u yaqaanaan ayaa markuu u khudbaynayo ardayda mari doonta dabaaldagga Oktoobar ku odhan jiray – Waxaad halkan u taagan tihiin maanta qofkii caqli lehna wuu garanayaa, midkii doqon ahna looba sheegi mayo -. Odhaahdaa qaaliga ah waxaa maanta isoo xasuusiyay madaxdii ka socotay Somaliya ee Cabdi iley uu ku yeedhi iigu imaada Jigjiga oo ila daawada waxan ay dawladda Itobiya u bixisay Hidar – Dabaaldaga maalinta Qawmiyadaha Itobiya.\nWax lala yaabo ma’aha inay dawladaha dariska ah isku marti-qaadaan xafladaha shacbiga ah, hasa ahaatee ka qaybgalkaasi waa inuu noqdaa mid ku dhisan nidaamka dawliga ah ee layaqaano oo muujinaya brotokoolka loo qaabilo martida dawladaha ajnabiga ah. Waxaa ka mid ah, marka laga yimaado qabilaada iyo soo dhaweynta iyo martigalinta, in ka qaybgalayaasha ajnabiga ah ay ka muuqdaan saxaafada gudaha iyo midka loo gudbinayo caalamka.\nBal hadda aan fiirino saxaafadda ay Itobiya u gudbisay caalamka ay kaga waramayso munaasabadan iyo martida ka soo qaybgashay iyo ujeedada laga leeyahay damaashadka EPRDF ay ugu yeedheen qawmiyadaha Itobiya. Waxay Itobiya sheegtay inay Xafladda fadhiyeen R.wasaaraha Itobiya, M/weynaha Jabuuti, iyo wafdi ka socda Kenya iyo Ruwanda. Sidoo kale inay joogeen madax sare oo ka socota Xukuumadda Itobiya, Wakiilo ka socda Qawmiyadaha Itobiya, iyo dadweynaha dagan magaalada Jigjiga ee martigalisay munaasabaddan. (It was celebrated in the presence of Prime Minister Hailemariam Desalegn, Djiboutian President Ismail Omar Guelleh and government delegates from Kenya and Rwanda. Senior Ethiopian government officials, representatives of Ethiopian nations, nationalities and peoples, as well as residents of the host town, Jigjiga, were also in attendance.) Maxaa halkaa kaaga muuqda? Hadaan kaba soo qaadno inay Itobiya u aqoonsanayn dawlado maamulada, maxaa loo xusi waayay wafdigii ka socda Dawladda Somaliya ee Wasiirka Warfaafinta uu hogaaminayay? Maxuma inuu qofka fahmo qiimigiisa intuu joogo, waxaase ceeb ah qofka inuu isu-haysto waxaan loo aqoonsanayn.\nWaxaad si dhab ah uga fahmi kartaa, martida fadhiday goobta kuwa ay yihiin markaad akhriso sharaxa uu ka bixiyay R/wasaaraha Itobiya ujeedada munaasabadda. Wuxuu yidhi; Dastuurkan (oo ah midka loo dabaadagayo), waa miithaaq ka badaandiyay umadda Itobiya inay burburto, oo ah midka isku haya. Sidaa daraadeed waa in aan difaacnaa dastuurkan, oo ah sababta aan isugu nimid halkan. (The constitution is also an oath that salvaged the Ethiopian nation from disintegration and kept it together, the Premier said. We should therefore defend the constitution, which is the basis of this togetherness.). Halkan Ka Akhri.\nMaxaad kala soo dhexbaxday hadalka R/wasaaraha Itobiya, adigoo barbardhigaya warbixinta ay dawladda Itobiya u gudbisay caalamka ay ugu sheegtay martida dibadda uga timid ee joogtay munaasabadaa? Khudbadaa R/wasaaraha uu ku sharxay hadafka xafaladda Qawmiyadaha Itobiya iyo xusidda martidii ajnabiga ahayd ee ka soo qaybgalay oo aan lagu darin maamuladii iyo wafdigii Somalida iyo siyaabaha loo fadhiisiyay oo u muuqatay in aan loogu talagalin inay safka hore ee martida fadhiistaan, hasa ahaatee uu Cabdi iley sida la sheegay uu dadkii safka hore fadhiyay kala durjiyay, qaar kale uga baryay in kursi looga kaco sida ku dhacday Siilaanyo oo uu sheegay Eng. Cali Waraabe, waxay intaaba muujinayaan in aanay Itobiya kala soocin qawmiyadaha Itobiya iyo guud ahaan Somalidii meesha joogtay.\nJawaabta ugu saxsan su’aalaha la’iska weydiin karo arimahaa oo aan laga dabatagi doonin waxaa lahaa fanaanka Somaliyeed ee casrigan Amiin Caamir.\nSawirka Amiin wuxuu ku soo bandhigay su’aal uu weydiinayo ninkii ka socday Qawmiyadda Oromada Cabdiraxmaan M. Faroole uu leeyahay; “Goormaad ku soo biirteen Qawmiyadaha Itobiya?” Jawaabta dhabta ah ee Itobiya ay doonayso inay ka dhaadhacdo oy ku qancaan 6da Madaxweyne ee ka socday Somaliya ee munaasabaddaa fadhiyay waa midda uu sheegay fanaanka inuu yidhi C/raxmaan Faroole ee ah; “Wixii ka dambeeyay 1998kii. Laakiin haddaa si rasmi ah nala ogolaaday”. Iyo jawaabta uu bixiyay Siilaanyo markuu yidhi; “Anigaa uga horeeyay 1991 Kuwa kalena way soo socdaan”.\nItobiya shirkaa Jigjiga waxyaaba badan ayay ugu sheegtay Somaalida, hadday caqli leeyihiin oo siduu sheegay Col. Sanbaloolshe garan karaan, haddii kale waa sida ay u haysato Itobiya ee ah inay yihiin Doqomadii uu sheegay Kornayl Sanbaloolshe oo aan loo sheegi doonin.\nQof isaga doonaya inuu is-qarxiyo ninna ma badbaadin karo. Hadalkaa waxaa horey u yidhi Madaxweynihii Mareykanka Mr. Ranalda Reagan. Siyaasi Somaliyeed oo doonaysa inuu Qaranimadii dalkiisa ku iibiyaan waxaan ahay Madaxweynaha X-Land State ninna kama horjoogsan karo.


Gorfaynta Buugga GALALAATI; Burburkii Jamhuuryaddii Soomaalida (1960-1991).WQ; Cabdinaasir Axmed Abraham. | Qaran News\nGorfaynta Buugga GALALAATI; Burburkii Jamhuuryaddii Soomaalida (1960-1991).WQ; Cabdinaasir Axmed Abraham.\nWriten by Qaran News | 3:46 pm 10th Sep, 2020\nBuugga GALALAATI waxa qoray Xasan Cabdi Madar, waxa daabacday shirkadda Sagal-jet, tarmintii koowaad waxa la daabacay 2020, wuxuu ka kooban yahay 400 bog.\n“Waxa aan ahay qofka ugu caqliga badan noolaha, sababtuna waa garashada aan garanayo in aanan wax ba garanayn!” Baluuto.\nHab-xisaabeed haddaan u hadlo qoraha, waxa aan kaga aragti duwanahay 12 qodob, 6 qodob na waan kula socdaa.Walaw aanan bartan ku soo wada qaadan doonin qodobadaas. Hasayeehee, mar haddaan murtidaas gedaha weyn ee faylasuufka reer Galbeed laga guntay, ku furtay aan raaciyo erey aan afeef uga dhiganayo, tabyo-ogaalkayga tiro-beelka ah. Sidaas darteed, ayaan Rabbina magan uga ahay in uu iimahayga qoraal asturo, idinna haddaad tihiin akhristeyaashayda, ku taxan faallooyinka falayn-qaynta iyo gorfeynta iskugu jira ee aan baraha bulshada idin kula wadaago, waxa aan idiinka marti ahay, in aad u dul-qaadataan surma-seegtooyinkayga dhigaal ee aad aragtaan.\nRuntii haddii la yidhaa buug afar boqol oo bog ka kooban naqdigiisa ha lagu soo koobo laba waraaqood iyo badh noocoodu yahay “AfarA” way kakan tahay waana shaqo tacab badan u baahan. Qushiye saacado badan kaddib Alle waa igu guuleeyay.\nEreyga GALALAATI oo turunturro qumman sharraxiisa ugu dhow ee aan fahankayga saari lahaa yahay iyo sawirka jaldiga buugga oo ah nin isagu guri dhisan burburinaya halkaas isa-seeg ayaa iiga muuqda. Haddaan gudaha buugga sii akhriyayna waxa iiga soo baxday in qoruhu ninka jaldiga oogadiisa ku sawiran uga gol-lahaa Maxamed Siyaad Barre. Taasi waa fahankayga.\nI. Qoruhu wuxuu rumaysan yahay oo boggaga ugu horreeya ee buugga aad ka dhadhansan kartaa imaatinkii gumaystaha reer Galbeed dhulka Soomaalida yimid in aanay jirin ilbaxnimo, aqoon, garasho iyo nolol ugu horreysay Soomaalida. Taasi oo aan qof ahaan aad uga xumaaday.\nQoruhu wuxuu liidayaa idil ahaan ba wixii aan haysannay ee ka horreeyay gumaystaha, waxa aanu ku talax-tagayaa buunbuuninta wixii gumaystahu keenay, waxaas oo dhan ha igu taagnaadeene waxa wax wal oo kale ba igaga daran in uu qoruhu ku dhiiriday in uu buuggiisa ku xardho ereyo dulucdoodu tahay in xataa ceel biyoodyada Soomaalida uu gumayste kaalin weyn ku lahaa. Haddii xataa qof caddaan ahi buuggan qori lahaa ma qabo in uu ammaanta reer Galbeedka sidaas ugu fogaan lahaa. p. 9-13.\nII. Waxa aan aad iyo aad uga soo horjeedaa aragtida qoraha ee ku aaddan dagaalkii Soomaalida iyo itoobiya ee 1977 kaasi oo kun iyo kaw ilduuf uu ka samaynayo qoraal ahaan, waxa aanu asaraar gelinayaa kaalintii shisheeyuhu ku lahaa dagaalkaasi. Hasa yeeshee iyada jawaabteeda isku luri maayee waxa aan kaga gudbayaa magaca riwaadda la yidhaa; GALBEED WAA LA XORREEYEE, WAARSAA SE GAAGIXISAY!\nIII. Dunida qoraalka in aan caddaalad ku helno ayaan jeclaan lahaa, mar haddii Soomaali dunidii kale oo dhan caddaalad-darro la tiicayso. Sidaa darteed qoraha buuggan mudane Xasan Cabdi Madar iyo hal-abuur, aqoon-yahan iyo qalinley door ah oo beelaha Isaaq iyo Majeerteen ka soo jeeda ba inta badan qalinkoodu wuxuu la taraaraa caaddifad iyo nacayb ay Maxamed Siyaad Barre u qabaan. Waxa aanan jeclahay in aan taariikhda Maxamed Siyaad Barre iyo dawladnimo ee Jamhuuriyaddii Soomaalidu iskaga keen milmin. Qofkii damca in uu taariikhda Maxamed Siyaad Barre wax ka qoro waxa u bannaan in uu qoro buugga noociisu yahay; taariikh nololleed” Autobiography”\nIV. Qoruhu wuxuu qabaa aragtida ah in Soomaalidu yihiin dad isku af, isku dhaqan, isku diin iyo isku isir ah. Waa aragti aad luugu kala tagay, anigu se waxa aan qabaa in ay aragtidani tahay mid Carabtu maal-gelisay, waxa runta u dhaw aragtiinkayga in Soomaalidu aanay isku isir ahayn, isku dhaqan ahayn, isku caadooyin ahay, oo xataa aanay isku af ahayne ee uu jiro af la dulmo oo la yidhaa; May. Weli ismaynu weydiin maxaa wanaag ku jira in Soomaalidu isku isir ahaato? Anigu waxa aan u haystaa in quruxdu ku jirto innaga oo kala isir iyo af ba duwan in aan dawladnimo iyo nidaam inna kulmiya oo caddaaladdi sees u tahay samaysanno. Wanaag iyo qurux taas ka sarreeyaana ma jirto.\nV. Isir-qalaanqal” Identity Crises”\nMa qabo talo-xumada hoggaanka siyaasaddeed ee Soomaalida in ay door sidaas u shilis ku leedahay arrinta Isir-qalaanqalku. Sababtuna waa in ummado badan oo nidaam siyaasaddeed oo taabbo-gal noqday samaystay oo haddana innaga la siman madhmadowga xagga isirka innaga jira. Sidaas darteed, arrintan oo qoraaga buuggu ahmiyad dheeri ah siiyay anigu in ay aad muhiim ugu tahay hano-qaadka dawladnimo lama qabo.p. 73.\nQodobka caddaaladda marka uu qoruhu ka warramo wuxuu ku furanayaa sheekadan gaaban, oo nooceedu yahay kuwa kutidhi-kuteenka lagu madadaasho loo sameeyay in buug cilmibaadhiseed taariikh ah lagu soo daraa waxa ay iila muuqataa meel-ka-dhac xag-jrnimada qoruhu horseedday. P. 151.\n“Nin ay Maxamed Siyaad Barre saaxiibo ahaayeen ayaa u yimid oo ku yidhi: “Madaxweyne Wasiirka Batroolka ii magacow.” Maxamed Siyaad Barre wuxuu ku jawaabay; “Dalku ba shidaal ma lehee sideen kuugu magacaabaa wasiirka baatroolka?” Ninkii ayaa ku jawaabay; “Oo sowdiga wasiirka caddaaladda ba leh!”\nVII. Dugsigii Tababarrada Ee Xalane\nBarnaamijkii dugsiga xalane ee tababarrada oo aan qof ahaan aaminsanay in uu waddaniyadda iyo dhismaha xoogga qoran ee kaydka door weyn ku lahaa ayuu qoruhu isna ka asarrarayaa.\nAmar dhacay haddaad Aaminaay, iga la ooyayso.\nMa og tahay abkay macallin bay, edge ku oodeene.\nMa og tahay arooryada horaan, orad bilaabaaye.\nMa og tahay anfacada aan cunaa, malaha iidaane.\nMa og tahay askari jaahilaan, amar ka qaataaye.\nMa og tahay waxaan eersadaa, odayga weeyaane. p.145.\nVIII. Cayn-wareegga suugaanleyda buuggu cuskanayo maansooyinkooda.\nSuugaanta uu qoruhu inta badan soo xiganayaa waxa ay u badan tahay suugaan hal-abuurka Isaaq tiriyay walaw ay jiraan kuwa kale oo taliskii Maxamed Siyaad lagu ammaanayay oo buuggu xusayo haddana habka uu soo qaadanayo iyo tafsiirka qoraha marka aad akhrido waxa aad dareemaysaa in uu la dhacsan yahay suugaantaa hal-abuurka Isaaq.\nIX. Xigashooyinka buugga barnaamijyada waxa ka muuqda dheeli-tirnaan la’aan.\nBuugta halkan ka muuqata iyo kuwa kale oo aan ka gaabsaday in aan bartan idin kula wada wadaago qoruhu wuxuu ku bartilmaameedsaday aragtida xag-jirnimo ee guud ahaan ama qaybo ka mid ah uga muuqata ee ku aaddan taariikhda Maxamed Siyaad Barre.\n• Halgan Iyo Hagardaamo.\n• Soomaaliya Maxay kala tirsanaysaa?\n• In Siyad barre’s Prison.\n• Askartii lagu laayay Garab-case; duleedka Jigjiga.\n• Sinnaantii la eeday.\n• Xasuus-reeb Hadraawi.\n• Soomaaliya Maxay kala Tirsanaysaa.\n• Soomaaliya, Qaranjabkii.\n• Tiirka Colaadda.\n• Dal dadwaayay iyo duni damiir beeshay.\nA. Waxa aan qoraha ku raacsanahay sida uu u sharraxay wixii dalka ka dhacay 1969 in uu ahaa; Afgami ee aanu ahayn kacaan.p. 33.\nB. Waan la qabaa aragtida qoraha ee ku aadan in xeerka qoysku ka mid aha ail-duufyadii ugu horreeyay ee uu taliskii Maxamed Siyaad barre sameeyay ka mid ahaa. P. 55. Sida oo kale dilkii toogasho ee culimada Jan. 18-19.1975 in uu isna ka mid ahaa bilawgii dildilaaca hoggaaminta Maxamed Siyaad Barre. P. 67.\nC. Hir-gelintii Farta Soomaaliga.\nSida wanaagsan ee qoruhu ugu ammaanay nidaamkii uu hoggaanka ka ahaa Maxamed Siyaad Barre hawl-qabadkii hir-gelinta farta, waan bogaadinayaa waxa aanu u dhigay dariiq cilmiyaysan. P. 138.\nD. Ololilhii horumarinta reer miyiga.\nTanna waa arrin kale qoruhu ku ammaanan yahay sida uu u soo soohay dhigaalka iyo xogaha xaggan ku duugan. P. 139.\nE. Aasaaska jaamacadda ummadda Soomaaliyeed”JUM” p. 141.\nJaamacaddan iyo waxtarkeedii iyo aasaaskeedii qoruhu si wanaagsan ayuu u dhigay waanu ku mahadsan yahay.\nUgu dambayn ammaano Alle ayaan ku soo af-meerayaa qormadaydan Gorfeynta buugga Galalaati.


Screen captured : https://mahasan.kaomai.co/archives/22818\n1 out 10,000,000. Go on boys. Pretend you're doing something in order to get financial assistance from the free world.


Pre-Orders !!! Coming Soon !!! | Spider-Man | Asylum Kollectibles\nPre-Orders !!! Coming Soon !!! - Items tagged as "Spider-man"


Xaqiiqada iyo sababta Al Shabaab u Qarxinayaan Turkiga dhisaya magaalada Muqdisho oo la ogaaday (2-Qodob) !! | Salaan Media\nLaamaha ugu sareeya Sirdoonka ciidamada Dawlada iyo kuwa AMISOM ayaa helay cadeeymo buuxo oo tilmaamaya kooxda Al Shabaab oo markaan u soo jeesatay inay Qarxiyaan Masuuliyiinta Turkiga ah ee ku sugan magaalada Muqdisho.\nXarakada Al Shabaab ayaa hoowlwadeenada iyo Masuuliyiinta ka socda dalka Turkiga waxaa la sheegay inay kula dagaalsan yihiin kaliyah 2 qodob oo dhanka siyaasada iyo awoodooda Shabaab wax u dhimaya.\nQodobka 1-aad : Turkiga waxa ay magaalada Muqdisho keeneen bilihii ugu dambeeyay Qalab casri ah oo lagu baaro Hubka nuucyadiisa kala duwan wuxuuna Qalabkaan aad uga wanaagsan yahay Qalabkii hore oo ay is ticmaali jireen ciidamada Dawlada iyo kuwa AMISOM.\nQalabka Hubka lagu baaro ee Turkiga uu ku soo biiriyay xarumaha Dawlada ayaa sahlaya in aan si fudud hub iyo Walxaha Qarxaha aanan loo la galin xarumaha Muhiimka ah ee Dawlada waxaana Qalabkaan cusub sidoo kale laga is ticmaalaa dalalka Yurub ugu tunka weeyn.\nQodobka 2-aad : Xarakada Al Shabaab oo dhawaan Qarxis iyo Dil ku biloowday Masuuliyiinta Turkiga ah ee ku sugan magaalada Muqdisho waxa kaloo ay aad uga soo hor jeedaan Dhismayaasha Quruxda badan iyo Mashaariicda horumarka xambaarsan ee ka socda magaalada Muqdisho kuwaas oo ay wadaan Injineero u dhashay dalka Turkiga.\nSiyaasad ahaan Bilicda magaalada Muqdisho iyo Nabada ka soo iftiimeeysa, Xarakada Al Shabaab dan uguma jirto maxaa yeelay waxa ay u arkaan Guuldaro weeyn maadaama gacantii ka dambeeysay ee qabsatay magaalada Muqdisho ay gaarsiisay horumar baaxad weeyn waliba soo jiidatay Shacabka magaalada Muqdisho.\nInta badan Shacabka magaalada Muqdisho ayaa u arka xarakada Al Shabaab inay magaalada Muqdisho la doonayaan ama jeclaan lahaayeen in maalin kasta Madaafiic la isku garaaco waliba laga dhex qodo godod iyo Dhufeeysyo dagaal.


Dowladda Soomaaliya oo sheegtay inay 13-ka bishaan gudbineyso dacwadii xuduuda Badda ee ay la wadaagto Kenya - BAARGAAL.NET\nbadda DFS kenya\nDowladda Soomaaliya oo sheegtay inay 13-ka bishaan gudbineyso dacwadii xuduuda Badda ee ay la wadaagto Kenya\nMudane Maxamed Cabdi Xayir Maareye Wasiirka Warfaafinta,Dhaqanka iyo Dalxiiska Xukuumadda Soomaaliya oo Warfidiyeenka kula hadlayey Xafiiskiisa ayaa sheegay in Kulankii Golaha Wasiiradda ay ku yeessheen Muqdisho oo uu shir Guddoominayay Raisul ’wasaare Cumar Cabdirashiid warbixinno looga dhageystay Qareenno Soomaaliyeed oo loo xilsaaray Dacwad la xiriirta Xuduudda Badda Somaaliyaay la wadaagto Kenya.\n“Waxaa Warbixin laga dhageystay labo Qareen oo Soomaali ah oo noo qaabilsan Dacwada Xuduud badeedka Soomaaliya iyo Kenya kuwaas oo soo diyaariyey Warbxin ka kooban 130 Boga, waxaana hore u dhacay in Dhowr jeer la isku dayey in arinta Badda lagu xaliyo Wada hadal balse ay suurta geli weysey taasina waxay keentey Aakhirkii in Dowladda Soomaaliya ay Dacwad u gudbiso Qaramada Midoobey” Sidaa waxaa yiri Mudane Maxamed Cabdi Xayir Maareye.\nMudane Maxamed Cabdi Xayir Maareye waxaa uu sheegey in Golaha Wasiirada ay isku raaceen in 13-ka Bishaan Soomaaliya ay u gudbiso Dacwada Xuduud Badeedka Soomaaliya iyo Kenya isagoo sheegey in Dowladda Kenya ay heysato Muddo Sideed Bilood ah oo ay uga soo jawaabto Dacwadaas , sidoo kale waxaa uu sheegey in Bisha Maarso 2016 ay si rasmi ah u bilaaban doonto Dacadaas ku aadan Xuduuda Badda Soomaaliya , waxaana Warbxintaan ay soo diyaariyeen Qareenada loo gudbin doonaa Golaha Baarlamaanka.\n“Dadka Somaaliyeed meel kasta oo ay jooaan waxaan u soo jeedinayaa in ay ka qayb qaataan Dhaqaale ahaan Dacwadaas oo ku baxay Kharasha aad u badan , waxaana rajeyneynaa 99% in Soomaaliya ay ku guuleysato Dacawadaas” ayuu yiri Mudane Maxamed Cabdi Xayir Maareye oo sheegey in Dowladda Kenya ay ku soo Xadgudubtey Badda Soomaaliya.\nWaxaa la sheegey in Dowladda Kenya ay Shidaal ka baareyso 8 Ceeel oo 7 ka mid ah Ceelashaas ay ku yaalaan Gudaha Soomaaliya hase yeeshee Dhawaan waxay Dowladda Kenya ay sheegtey in Dowladda Soomaaliya ay ka laabatey Dacwadii u dhaxeysey Soomaaliya iyo Kenya ee Badda Soomaaliya , wxuuna Mudane Maxamed Cabdi Xayir Maareye mar kale Bulshada Soomaaliyeed ay ka qayb qaataan Dacwadaas.